20 Tempat Menarik di Terengganu Yang WAJIB Singgah Walau Sekali!

Sebut je negeri Terengganu, mesti anda teringatkan momen indah ketika menikmati kesedapan keropok lekor dan makanan laut celup tepung bersama air kelapa segar di pantainya. Keindahan lautan yang membiru dan bau bayunya menguatkan lagi memori di sana.
Untuk mereka yang pertama kali hendak ke sana, sebaiknya rancanglah terlebih dahulu perjalanan dan percutian anda. Banyak tempat-tempat menarik di Terengganu yang anda boleh lawati tau.
20 Tempat Menarik Di Terengganu
Berdasarkan waktu operasi dan bajet anda, bolehlah pilih mana-mana tempat ini untuk dimasukkan ke dalam tentatif ya!
#1. Pasar Payang

Sumber: beautifulterengganu.com
Memang tak sah jika ke Terengganu tetapi anda tidak membeli-belah di Pasar Payang. Ia cukup terkenal sebagai salah satu tempat shopping best di Terengganu.
Antara tarikan dan aktiviti yang anda boleh lakukan di Pasar Payang ialah:
Aneka makanan seperti kuih-muih, kerepek, snek, serunding, keropok lekor dan keropok losongPakaian dan barangan kraftangan seperti kain batik, baju kelawar batik canting, kain songket, telekung dan kain tudung
Waktu operasi: Setiap hari 7:00 pg – 6:00 ptgAlamat: Jalan Sultan Zainal Abidin, Kampung Tanjung Kapur, 20200 Kuala Terengganu, TerengganuTel: 011-5338 0758
#2. Pantai Penarik
Sumber: beautifulterengganu.com
Antara pantai yang paling cantik dan kerap dikunjungi di Terengganu ialah Pantai Penarik. Kedudukannya yang berdekatan dengan jalan raya menjadikan ia tempat persinggahan utama. Apa yang menarik di pantai ini ya?
Antara tarikan dan aktiviti yang anda boleh lakukan di Pantai Penarik ialah:
Sesuai untuk photoshoot  dan sesi bergambar bersama keluarga kerana keindahannyaMenikmati keenakan pelbagai makanan laut celup tepung dan keropok lekor segarTerdapat aneka jenis minuman seperti air kelapa segar, air mangga susu dan bermacam lagiPort yang sesuai untuk berkelah dan berehat
#3. Terengganu Drawbridge
Sumber: beautifulterengganu.com
Terengganu Drawbridge kini menjadi antara tarikan yang paling popular di Terengganu. Walaupun baru sahaja dibina, ia kini telah menjadi salah satu landmark negeri Terengganu.
Antara tarikan dan aktiviti yang anda boleh lakukan di Terengganu Drawbridge ialah:
Sesuai untuk bergambarBoleh berkelah di kawasan sekitarnyaMenghayati kesenian pembinaannya
#4. Masjid Kristal
Sumber: beautifulterengganu.com
Dibina dengan menggunakan keluli dan kaca, Masjid Kristal merupakan sebuah masjid yang begitu indah seni binanya. Terutama pada waktu malam, cahaya lampu membuatkan ia kelihatan seperti bercahaya.
Ramai ke sini untuk mengagumi seni binanya dan bergambar untuk kenang-kenangan.
#5. Pulau Perhentian
Sumber: beautifulterengganu.com
Selain mempunyai pantai-pantai yang indah, terdapat banyak pulau yang cantik di sekitar negeri Terengganu tau. Antaranya adalah, Pulau Perhentian.
Antara tarikan dan aktiviti yang anda boleh lakukan di Pulau Perhentian ialah:
Pelbagai sukan air seperti berenang dan menyelam melihat keindahan kehidupan lautBerkelah di tepi pantai bersama yang tersayangPemandangannya yang memukau amat sesuai untuk sesi bergambar
#6. Pulau Kapas
Sumber: beautifulterengganu.com
Selain daripada Pulau Perhentian, Pulau Kapas juga antara pulau yang cantik di Terengganu. Mungkin kerana pasirnya yang memutih seperti kapas ia dinamakan Pulau Kapas.
Hanya dengan menaiki bot selama 10 minit dari Jeti Marang, anda terus sampai ke Pulau Kapas.
Antara tarikan dan aktiviti yang anda boleh lakukan di Pulau Kapas ialah:
Bergambar dan berkelahSnorkeling, berkayak dan pelbagai sukan air lagiMenikmati makanan laut yang segar seperti sotong
#7. Pulau Redang
Sumber: beautifulterengganu.com
Dikenali dengan pulau yang begitu indah, Pulau Redang sememangnya antara tempat tarikan pelancong di Terengganu. Anda boleh ke pulau ini melalui jeti Shahbadar atau Jeti Marang ya.
Antara tarikan dan aktiviti yang anda boleh lakukan di Pulau Redang ialah:
Kaya dengan terumbu karang dan hidupan marin tropika yang begitu cantikBoleh bermain pelbagai jenis sukan air seperti snorkelingKaya dengan hutan bakauTerdapat tempat perlindungan penyu di sini
Siapa sahaja yang tak kenal dengan Pulau Redang sebagai salah satu tempat menarik di Terengganu ini bukan? Memang cantik sangat airnya!
#8. Tasik Kenyir
Sumber: beautifulterengganu.com
Tasik Kenyir merupakan tasik buatan manusia yang terbesar di Malaysia. Walaupun bukan semula jadi, tasik ini kelihatan begitu indah dan menjadi antara tempat yang disukai buat mereka yang sukakan alam semula jadi.
Antara tarikan dan aktiviti yang anda boleh lakukan di Tasik Kenyir ialah:
Bergambar dan berkelahKaya dengan pelbagai jenis flora dan faunaBird watchingMemberi makan kepada ikanTerdapat tempat perlindungan gajahBoleh menerokai gua-gua
#9. Rantau Abang Turtle Info Centre
Sumber: beautifulterengganu.com
Jika negeri Kelantan sinonim dengan kijang, Terengganu pula dengan penyu. Ia merupakan salah satu simbol ikon di negeri ini.
Antara tarikan dan aktiviti yang anda boleh lakukan di Rantau Abang Turtle Info Centre ialah:
Belajar tentang pelbagai spesis penyuMenyaksikan penyu bertelurMelepaskan anak penyu ke laut
Waktu operasi: Ahad hingga Rabu 8:00 pg – 5:00 ptg, Khamis 8:00 pg – 3:30 ptgAlamat: Rantau Abang, Terengganu, 23050 Kuala DungunTel: 09-844 4169
#10. La Hot Spring
Sumber: beautifulterengganu.com
Terutamanya ketika musim tengkujuh, La Hot Spring memang menjadi tumpuan pelancong dan penduduk setempat. Maklumlah.. bila musim hujan ni, air laut pun pasang dan di sungai pun ada kepala air kan? Jadi memang berbahaya dan orang ramai selalunya pilih untuk tidak bercuti ke pulau dan pantai pada ketika ini.
Mandi air panas apabila tiba musim hujan dapat menyegarkan dan memanaskan badan. Ditambah pula dengan tahap kepanasan yang berbeza yang disediakan pihak pengurusan, mandi air panas di La Hot Spring sesuai untuk semua peringkat umur.
Antara tarikan dan aktiviti yang anda boleh lakukan di La Hot Spring ialah:
Mandi mandaBergambar bersama keluargaKhasiat air panas semula jadi yang bermanfaat untuk kesihatanMenghirup udara segar di tengah hutanMenghayati keindahan alam
Alamat: 56 Kg.La, Ulu Besut 22010 Jerteh, TerengganuTel: 013-976 5723
#11. Lata Tembakah
Sumber: beautifulterengganu.com
Selain pantai dan kolam air panas, terdapat banyak juga air terjun di negeri Terengganu tau. Antaranya adalah, Lata Tembakah.
Antara tarikan dan aktiviti yang anda boleh lakukan di Lata Tembakah ialah:
Mandi mandaSesi bergambarBerkelah bersama yang tersayangJungle-trekking dan hikingCamping
Seperti La Hot Spring, anda tidak memerlukan pas masuk atau membeli sebarang tiket untuk ke kawasan Lata Tembakah ya.
Alamat: Jalan Air Terjun, 22010, TerengganuTel: 019-966 2867
#12. Air Terjun Sekayu
Sumber: beautifulterengganu.com
Cantiknya Sekayu Waterfall ni. Kalau tengok depan-depan, pemandangannya seperti dalam gambar. Memang memukau. Apa aktiviti yang orang selalu lakukan di sini ya?
Antara tarikan dan aktiviti yang anda boleh lakukan di Air Terjun Sekayu ialah:
Mandi mandaBergambar dan merekod kenangan bersamaBerkelah di tepian sungaiAir terjunnya bertingkat-tingkatBoleh memasang khemah dan campingAda mini zooTempat bermain kanak-kanak
Waktu operasi: Setiap hari 8:00 pg – 6:00 ptgAlamat: Hutan Lipur Sekayu, 21700 Kuala Berang, TerengganuTel: 09-681 1259
#13. Lata Belatan
Sumber: beautifulterengganu.com
Selain dari Lata Tembakah, Lata Belatan juga popular tau! Air terjunnya yang sejuk mencurah-curah memang boleh menyegarkan badan dan menghilangkan stress.
Alamat: Kampung Jabi, Besut, 22200, Terengganu, 22020 Jerteh, TerengganuTel:  09-695 6388
#14. Masjid Terapung
Sumber: beautifulterengganu.com
Pembinaan masjid ini yang menampakkannya seperti masjid yang terapung di atas air menjadikannya antara salah satu destinasi wajib untuk dilawati jika anda ke negeri Terengganu.
Dengan kedudukan sekelilingnya yang dikelilingi air, Masjid Terapung ini kelihatan sungguh indah apabila cahaya matahari dan cahaya lampu pada waktu malam terbias pada air.
Waktu operasi: Setiap hari 5:00 pg – 10:00 mlmAlamat: 1010, Jalan Batu Buruk, 20400 Kuala Terengganu, TerengganuTel: 013-366 9549
#15. Pantai Bukit Keluang
Sumber: beautifulterengganu.com
Pantai ni bukan sahaja popular kerana pantainya yang cantik tetapi ramai peminat aktiviti lasak suka ke sini untuk hiking di Bukit Keluang.
Hanya mereka yang pernah ke sini dan berjaya mendaki hingga ke puncak je tahu macam mana cantiknya pemandangan persisiran pantai dari atas sana.
Alamat: Pantai Bukit Kluang, 22200 Kampung Raja, Besut Terengganu, Malaysia
#16. Bukit Puteri
Sumber: beautifulterengganu.com
Bukit Puteri kaya dengan sejarah dan bermacam cerita dari penduduk setempat. Buat mereka yang sukakan sejarah dan kisah-kisah Melayu zaman dahulu, Bukit Puteri adalah tempat yang wajib anda lawati ya!
Dikatakan ada seorang Puteri yang pernah mendiami bukit ini tetapi telah menghilangkan diri setelah barangannya tidak dipulangkan semula selepas dipinjam orang kampung. Bolehlah ke sana untuk ketahui lebih lanjut ya?
#17. Pantai Peranginan Batu Burok
Sumber: beautifulterengganu.com
Lebih dikenali sebagai Pantai Batu Burok, ia juga antara pantai yng menjadi tumpuan penduduk dan pelancong di Terengganu.
Antara tarikan dan aktiviti yang anda boleh lakukan di Pantai Peranginan Batu Burok ialah:
Berkelah bersama keluargaMenikmati pelbagai street-food di Terengganu seperti keropok lekorMembeli mainan untuk kanak-kanak seperti layang-layangMenaiki kereta kuda yang bertemakan Cinderella
Alamat: Pantai Batu Buruk, 20400, Terengganu
#18. Noor Arfa Craft Complex
Sumber: beautifulterengganu.com
Tak sempurna jika anda ke negeri Terengganu tetapi tidak membeli sebarang produk batik. Noor Arfa merupakan pengeluar batik terbesar di Malaysia. Bukan calang-calang tu.
Kalau bukan untuk diri sendiri pun, boleh juga dijadikan buah tangan untuk yang tersayang. Selain itu, anda boleh juga cuba pengalaman baru mencanting batik sendiri tau.
Waktu operasi: Sabtu hingga Khamis 8:30 pg – 6:00 ptg,Jumaat 8:30 pg – 1 tghri, 2 – 5:30 ptgAlamat: NACC Batik Pavilion Lot 4153, Kawasan Perindustrian Chendering, 21080 Kuala Terengganu, TerengganuTel: 09-617 9700
#19. Taman Tamadun Islam
Sumber: beautifulterengganu.com
Di sini terdapat pelbagai replika monumen dan masjid di seluruh dunia yang menjadikannya salah satu tempat menarik di Terengganu dan WAJIB Singgah untuk seisi keluarga.
Antara tarikan dan aktiviti yang anda boleh lakukan di Taman Tamadun Islam ialah:
Belajar sejarah dan tamadun Islam di seluruh duniaAda ruang khas untuk majlis perkahwinan dan jamuan makanMenyediakan river cruise untuk pusing-pusing di sekitar sungai TerengganuRiver cruise pada waktu malam menyediakan dinner on boardBoleh membeli-belah pelbagai barangan untuk buah tangan
Waktu operasi: Jumaat hingga Ahad 9:00 pg – 7:00 mlm, Isnin Rabu Khamis 10:00 pg – 7:00 mlm, Selasa tutupAlamat: Pulau Wan Man Losong Panglima Perang, 21000 Kuala Terengganu, TerengganuTel: 09-627 8888
#20. Gua Taat
Sumber: beautifulterengganu.com
Keistimewaan gua ini berbanding yang lain ialah kedudukan masuknya yang mudah ditenggelami air. Ketika paras air rendah, anda bolehlah masuk ke dalam dan explore gua ini. Tetapi jika paras air tinggi, ruang masuknya akan ditenggelami air dan tidak dibuka untuk orang ramai.
Keunikan Tempat Menarik Di Terengganu
Tak perlu ke luar negara pun untuk bercuti dan bergembira sebenarnya kan? Dalam negara kita sendiri pun masih banyak tempat-tempat menarik yang belum kita lawati.
Sebagai contoh, pantai-pantai, pulau-pulau, air terjun, tempat-tempat bersejarah, bangunan dan binaan yang kaya dengan seni dan bermacam lagi. Setiap tempat mempunyai keunikan tersendiri yang anda akan fahami setelah ke sana.
Selamat bercuti!


10 Idea Dekorasi Bilik Tidur Anak Lelaki Yang Mama Patut Cuba

Menyiapkan bilik tidur anak lelaki boleh membuatkan Mama pening tak tahu mana nak mula, kan? Namun tetaplah excited di dalam hati untuk membuat dekorasi seringkas manapun. Anak lelaki kita semakin membesar, keperluan pun makin berubah. Jadi, bagaimana nak bermula?
Banyak memerhatikan dan berbincang
Untuk anak lelaki, boleh mulakan dengan memerhatikan apa yang dia suka. Kemudian, Mama tambah sikit elemen keseronokan dan tinggalkan banyak ruang untuk anak ini terus membesar dalam ruang yang sama.
Jika bajet menjadi isu, bina ruang yang lebih versatile, ada elemen minat mereka yang terkini tapi cukup sofistikasi supaya dapat membesar lama bersama anak hingga ke kolej.
10 idea dekorasi bilik tidur anak lelaki
1. Bilik tidur kongsi bersama adik-beradik lelaki
Pasti havoc kan adik-beradik lelaki beramai-ramai namun kebersamaan inilah yang membawa kepada setiakawan di masa mendatang. Walaupun berkongsi bilik, haruslah dititikberatkan juga ruang kendiri buat setiap anak, sekurang-kurangnya katil yang mempunyai ruang persendirian supaya mereka rasa dihormati dan lebih puas hati.

Menarik reka bentuk kabinet yang diletakkan bersama katil dua tingkat untuk memaksimakan ruang yang ada.
2. Bilik tidur anak lelaki remaja
Anak remaja lelaki biasanya mempunyai pelbagai personaliti yang berbeza ketika usia yang sibuk mencari identiti diri. Mama bolehlah berbincang dengan anak-anak untuk lebih memahami kecenderungan mereka dalam mereka bentuk tema bilik tidur.

Bilik tidur remaja lelaki gaya moden yang lengkap dengan meja belajar. Jenis rak yang digunakan juga cukup ringkas.
3. Bilik tidur anak lelaki usia 5 – 8 tahun
Penting bagi usia ini, perabot adalah berada di paras yang bersesuaian tinggi mereka untuk memudahkan capaian dan membantu proses berdikari.

Dekorasi lebih ringkas pada bilik ini bertemakan haiwan dengan menggunakan soft toys. Pemilihan almari baju juga agak rendah sesuai saiz anak tika ini. Banyak lagi ruang dibiarkan untuk tumbesaran dan tambah baik bilik di masa hadapan.
4. Bilik tidur jenis floor bed
Floor bed adalah tilam sahaja yang diletakkan di paras lantai atau katil yang parasnya sangat rendah. Bilik dengan dekorasi begini sangat inviting dan cosy.

Dekorasi begini sangat ringkas dan masih mempunyai banyak ruang untuk terus membesar dan membina jati diri melalui tema bilik.
5. Bilik dengan banyak ruang kabinet
Kadangkala anak lelaki mempunyai banyak alatan sukan dan sebagainya, jadi kalau ada banyak ruang kabinet untuk pengstoran di dalam bilik tidur adalah sangat memudahkan.

Lihat dekorasi bilik ini, setiap ruang di sekitar katil juga meja belajar digunakan sepenuhnya untuk menempatkan ruang pengstoran.
6. Bilik dengan hiasan lampu

Bilik ini menampakkan konsep langit dan tanah. Dekorasi lampu berbentuk awanan digunakan untuk konsep ini.
7. Bilik tidur dengan rak untuk kereta mainan
Ada satu fasa anak-anak lelaki ini sangat sukakan kereta serta pelbagai kenderaan kan. Samalah anak Mama Siti juga. Selalu terbayang jika ada ruang bilik sendiri haruslah diletakkan rak khas untuk menyusun kenderaan mainan ini. Sekadar memberi kepuasan dan mengajar rasa menyayangi barang-barang kepunyaan diri.

Bilik ini menggunakan ruang pengstoran di bawah katil untuk meletakkan dan mempamerkan kereta yang dimiliki. Senang sebab biasanya anak-anak ini perkara pertama yang dicari sebaik bangun tidur adalah barang kesayangan mereka.
8. Bilik tidur sekaligus ruang bermain

Jatuh hati dekorasi ringkas begini, ada banyak ruang untuk anak membesar. Maksudnya, perabot ringkas sahaja namun ada ruang lapang yang anak lelaki boleh bentangkan permainan keretapi contohnya dan membuat eksplorasi sendiri.
9. Bilik tidur IKEA
Kredit: designluxpro.com
Meriah, kan? Ini adalah antara jenis katil jualan IKEA yang bahagian atasnya katil tempat tidur dan bahagian bawah adalah ruang bermain seperti pondok atau ruang privacy.
10. Bilik tidur ruangan sempit

Rekaan dalaman bilik tidur anak lelaki meletakkan katil dua tingkat dan disusun begini berjaya menjimatkan ruang yang kecil supaya dapat menempatkan dua orang dengan meja belajar.
Untuk ruang yang kecil, utamakan katil sebagai objek utama untuk tujuan berehat, dan susun aturkan perabot lain mengikut kesesuaian. Aktiviti seperti belajar boleh juga dilakukan di luar bilik.
Tips pemilihan perabot bilik tidur anak lelaki
Biasanya anak lelaki lebih cenderung kepada corak ringkas, maka begitu juga perabotnya. Utamakan reka bentuk yang praktikal.Pilih perabot yang sesuai dengan ketinggian anak ketika itu supaya dapat berdikari menguruskan diri terutama anak usia bawah 8 tahun.Keselamatan juga adalah kriteria utama pemilihan perabot bilik tidur anak. Contohnya pastikan tiada bahagian tajam yang mencederakan jika terhantuk, permukaan perabot daripada bahan yang tidak kasar dan sebagainya.Alah membeli, menang memakai. Cubalah buat pembelian dengan perabot yang lebih berkualiti supaya boleh digunakan dalam tempoh yang lama.
Bagaimana Mama? Harapnya perkongsian Mama Siti ini membantu untuk Mama bermula. Kalau sebelum ni masih pening, semoga sekarang sudah terbuka ilham untuk dekorasi bilik tidur anak lelaki Mama. Selamat berdekorasi!


Awas! Pakar Dedahkan Diabetes Dalam Kalangan Kanak-kanak Meningkat Pada Kadar Membimbangkan

Terdapat peningkatan dalam penyakit diabetes dalam kalangan anak-anak kita. Ini bermula daripada diet yang tidak seimbang dan mengakibatkan kanak-kanak mendapat obesiti dan akhirnya menjadi penyakit diabetes.
Dr Muhammad Yazid Jalaludin, Pakar Perunding Kanan Pediatrik di Pusat Perubatan Universiti Malaya (PPUM) mengatakan dalam laporan yang dikeluarkan Free Malaysia Today bahawa,
“Bilangan kanak-kanak yang menghidap diabetes pada masa ini adalah sekitar 1,500, dengan kira-kira 1,200 menghidap diabetes mellitus jenis 1 (dm) dan sekitar 300 dengan jenis 2 (dm), menurut tinjauan di kalangan semua pakar endokrinologi pediatrik di negara ini, ”
Tambahan pula, beliau juga mengatakan bahawa merawat type 2 diabetes pada kanak-kanak adalah lebih sukar daripada merawat dewasa. Ini adalah kerana kekurangan ubat untuk merawat penyakit ini.
Type 2 diabetes adalah normal dalam kalangan dewasa dan kanak-kanak menurut Dr Yazid. Tetapi jika tidak dirawat, apabila kanak-kanak meningkat usia 20-an dan 30-an, ia akan menyebabkan komplikasi dalam jangka masa yang lama.
Menurut kajian, remaja dan dewasa muda mengalami penurunan 15 tahun dalam jangka hayat selepas disahkan menghidap penyakit diabetes.
Selain daripada itu, Tinjauan Kesihatan dan Morbiditi Kebangsaan (NHMS) 2017, berkata tujuh daripada 10 remaja kerap tidak mengambil sarapan dan ibu bapa perlu memastikan anak-anak mereka bersarapan untuk mengelakkan obesiti.
Ibu bapa tidak perlu memberi anak-anak wang saku dalam jumlah yang banyak dan seharusnya memantau berat badan dan indeks jisim badan (BMI) anak-anak mereka.

Sumber: Freepik
Menurut Presiden Persatuan Perubatan Malaysia (MMA) Dr Koh Kar Chai, satu kaedah yang boleh dilakukan untuk menangani masalah ini adalah mewujudkan pendidikan dalam talian tentang pemakanan yang betul untuk kanak-kanak.
“Dengan cara ini, ibu bapa dapat membimbng anak-anak mereka tenang pemakanan yang sihat.”
Pihak sekolah juga memainkan peranan dalam memastikan makanan yang dijual di kantin mematuhi keperluan anak-anak dan tidak menjual makanan ringan. Aktiviti sukan juga patut menjadi kewajipan untuk mengalakkan mereka bersukan dari kecil.

Diabetes Jenis 1 vs Jenis 2 Pada kanak-kanak
Type 1 diabetes ialah penyakit autoimun. Sistem imun badan menyerang sel-sel penghasil insulin, mengakibatkan sama ada tiada atau sangat sedikit pengeluaran insulin. Penghidap type 1 diabetes harus mengambil insulin setiap hari supaya aktiviti harian mereka berjalan lancar.
Sumber: Sinar Harian
Type 2 diabetes disebabkan oleh ketidakupayaan badan untuk menghasilkan atau menggunakan insulin dengan betul. Untuk kekalkan atau mengawal Type 2 diabetes ini, Mama boleh diet, bersenaman dan cuba untuk menurunkan berat badan. Walau bagaimanapun, ia juga mungkin memerlukan ubat oral atau suntikan, serta suntikan insulin.
Untuk makluman Mama, dibawah menunjukkan simptom-simptom penyakit diabetes type 1 dan 2 pada kanak-kanak:
Simptom-simptom Diabetes Pada Kanak-kanak

Kerap membuang air kecilSelalu dahaga dan banyak minumSelalu rasa sangat laparRasa penatPenglihatan kaburLuka atau luka yang tidak sembuh dengan baikMempunyai bintik-bintik gelap pada kulit
Peringatan pada Mama untuk selalu peka dengan perubahan pada anak-anak. Ini adalah kerana orang yang menghidap diabetes type 1 dan 2 juga mungkin mengalami perubahan mood, dan penurunan berat badan secara tidak sengaja.
Oleh sebab itu, Mama jangan tunggu last minute untuk pergi berjumpa dengan doktor. Kenali simptom-simptom dan pergi ke klinik atau hospital berdekatan dengan Mama sekarang!
Dalam masa yang sama, jangan mudah berikan makanan atau minuman manis pada anak-anak Mama ya. Memang manis itu sedap, tapi ia datang dengan risikonya. Kawal pemakanan dan pengambilan gula mereka sejak usia muda lagi agar tidak menyesal di kemudian hari!


Jangan Takut! Banyak Khasiat dan Nutrisi Air Kelapa Untuk Ibu Hamil Sebenarnya

Air kelapa sangat sinonim dengan masyarakat Malaysia sebab mudah didapati, dan selalu dikaitkan dengan kesihatan ibu hamil dan anak-anak demam. Betul kan, Mama?
Hari ini kita akan berbincang dengan fakta sebenar tentang air kelapa bagi ibu hamil, supaya kita beramal tu dengan perkara yang benar.
Dalam tahun-tahun kebelakangan ini, ramai atlet telah beralih kepada air kelapa sebagai alternatif untuk minuman olahraga yang manis, yang biasa mereka minum. Menarik, kan?
Ini sangat bagus kerana kita sebenarnya mempunyai banyak sumber alam yang baik di sekeliling, untuk membantu memulihkan badan berbanding menambahkan lagi beban dengan bahan yang diproses dan ditambah bahan kimia yang lain.

Bolehkah Ibu Hamil Minum Air Kelapa?
Secara asasnya memang tiada masalah bagi ibu hamil untuk minum air kelapa, malah ia membawa banyak manfaat. Kecuali bagi kes ibu-ibu hamil yang memang sejak awal mempunyai sejarah alahan kepada apa apa bahan berasal daripada buah kelapa.
Ya, memang ada orang yang alahan kepada produk kelapa seperti santan dan sebagainya. Jadi dengan sejarah alahan ni, agak bahaya air kelapa ni jika Mama baru nak cuba ambil ketika hamil.
Nutrisi Dalam Air Kelapa
Air kelapa mempunyai banyak manfaat sama seperti buah-buahan lain yang telah diciptakan di dunia ini. Namun Mama mesti pastikan ia diminum segar tanpa tambahan gula putih, itulah yang terbaik. Jika diminum banyak-banyak dan ditambah pula gula putih, memang akan mengundang masalah kesihatan yang lain.
Jumlah nutrisi bagi secawan air kelapa mengikut kajian ini adalah:
Gula asli – 6.26gKalsium – 19.2mgSerat – 2.6gSodium – 252mgKarbohidrat – 8.9gPotassium – 600mg

Kebaikan Air Kelapa Buat Ibu Hamil
Di bawah ini Mama Siti kongsikan ya manfaat air kelapa buat ibu hamil. Ia memang ada mempunyai beberapa nutrient penting dan manfaat khas untuk kehamilan.
1. Hidrasi dan elektrolit
Air kelapa ni adalah 95% air asli maka ia sangat bagus untuk mengganti kehilangan air dalam badan.  Ia mempunyai tahap elektrolit yang tinggi, termasuk potassium, sodium, kalsium dan magnesium.
Bagi Mama yang rendah mineral penting ini, air kelapa boleh menjadi pilihan yang sihat. Nutrien penting seperti potassium dan sodium membantu Mama yang kerap muntah atau morning sickness di awal kehamilan untuk mengekalkan hidrasi dan elektrolit badan. Ada juga testimoni, air kelapa membantu mengelakkan loya di awal kehamilan.
2. Menggantikan keinginan minum air manis
Oleh kerana air kelapa terutama air kelapa muda ini lebih berperisa secara semulajadi, jadi ia membantu ibu-ibu hamil yang teringin makan macam-macam untuk mendapatkan pilihan air berperisa yang lebih baik seperti air kelapa.
Selain dapat memenuhi craving, dapat juga manfaat nutrien baik di dalamnya untuk Mama dan bayi dalam kandungan. Contohnya, kandungan magnesium di dalamnya yang berguna untuk 300 jenis proses tumbesaran bayi.
3. Mengelakkan tekanan darah tinggi
Bagi mereka yang mempunyai tekanan darah tinggi semasa mengandung, air kelapa boleh membantu dengan kandungan potassium nya. Nutrien ini menyumbang untuk mengawal aliran darah dan tekanan darah. Satu kajian kecil  mendapati bahawa minum air kelapa selama 2 minggu mengurangkan tekanan darah bagi 71 peratus peserta.
Air kelapa ini memang tidak boleh digunakan sebagai pengganti rawatan untuk tekanan darah tinggi atau preeklampsia secara penuh, Mama. Pastikan sentiasa berbincang dengan doktor pakar sakit puan yang merawat Mama, tentang pilihan rawatan terbaik untuk keadaan ini.
4. Membantu masalah penghadaman
Air kelapa boleh membantu proses penghadaman terutama ketika hamil. Ia juga menguatkan sistem pencernaan, membantu mencegah sembelit, mengekalkan dan juga mengawal ph badan. Ini, seterusnya, meningkatkan metabolisma, jadi kuranglah berlaku masalah peningkatan berat badan mendadak ketika hamil.
Selain tu Mama, air kelapa ni dia bertindak sebagai neutralizer asid semulajadi, jadi ia melegakan dan menghalang berlakunya masalah pedih ulu hati semasa mengandung. Kalau Mama Siti kerap juga rasa sakit perut atau pedih sebu sewaktu hamil.

5. Mengurangkan masalah kejang kaki ketika hamil
Ibu-ibu hamil dah lalui banyak perubahan fizikal dan perkara ini sering menyebabkan berlaku sakit-sakit sendi dan otot. Air kelapa mempunyai kandungan magnesium yang baik, ia membantu dalam melegakan sistem saraf dan otot yang lenguh juga mudah kejang. Maka bolehla membantu Mama rasa lega sikit daripada sakit otot dan sendi.
Mitos Meminum Air Kelapa
Mama Siti kongsi sikitlah beberapa mitos tentang air kelapa yang Mama Siti biasa dengar sekitar kehamilan dan berkaitan bayi dalam rahim.
1. Minum air kelapa tambahkan air ketuban
Tiada kajian khas untuk air kelapa boleh menggantikan air ketuban yang hilang, tapi Mama mesti cukup minum air dalam seharian. Kurang minum air juga boleh menyebabkan bayi kurang bergerak.
2. Minum air kelapa cukup semua nutrisi
Tidaklah begitu, Mama. Tuhan jadikan setiapa sayur-sayuran dan buah-buahan di dunia ini diciptakan saling melengkapi dan berkadar mengikut musim. Tidaklah makan sejenis bahan sudah cukup menampung keperluan nutrisi ibu hamil. Kita mesti makan pelbagai jenis buah dan sayuran.
3. Minum air kelapa tebalkan rambut bayi
Ini juga adalah satu mitos kerana air kelapa tiada kaitan dengan pertumbuhan rambut. Ia berkaitan dengan hormon di dalam rahim ibu ketika bayi membesar. Walau bagaimanapun, rambut asal bayi ketika lahir akan perlahan-lahan luruh ketika 6 bulan pertama kehidupan.

4. Minum air kelapa akan membersihkan kepala bayi
Seringkali bayi lahir dengan kepala yang penuh dengan vernix, ada juga bayi lahir bersih. Ia tiada kaitan dengan amalan minum air kelapa. Ia adalah kerana bayi telah menghampiri 40 minggu kehamilan, lapisan vernix semakin diserap ke dalam kulit. Maka, bayi yang lahir awal, kemungkinan besar kepalanya akan lebih tebal lapisan vernix.
Bersederhana Adalah Kuncinya
Pesanan khas unuk semua ibu hamil, apa pun yang kita ambil semasa hamil pastikan secara sederhana dan tidak berlebihan. Sentiasa berbincang dengan mereka yang lebih tahu tentang maklumat pemakanan seperti pakar pemakanan dan sebagainya ya.
Mama boleh layari di sini jika ingin mengetahui dengan lebih lanjut tentang makanan berkhasiat ketika hamil.


Senarai Nutrien dan Vitamin Untuk Ibu Mengandung – Penting, Tapi Dapatkan Nasihat Doktor Dulu

Apabila Mama hamil, pastilah perkara pertama yang difikirkan adalah vitamin untuk ibu mengandung. Mama Siti kerap dihujani soalan begini oleh ibu-ibu hamil. Diet berkhasiat yang seimbang adalah cara terbaik untuk menerima vitamin dan nutrien yang diperlukan untuk kehamilan.
Namun Mama, kadang kala bantuan tambahan suplemen vitamin diperlukan. Suplemen tidak dapat menggantikan diet yang sihat iaitu dengan pengambilan sayur-sayuran dan buah-buahan harian, tetapi dapat memastikan bahawa ibu hamil dapat menerima nutrien harian yang mencukupi. Mama pastikan supaya dapat nasihat doktor yang merawat, ya.

Senarai nutrient untuk ibu hamil
Mama Siti senaraikan nutrisi penting yang utama untuk keperluan ibu hamil. Mama perhatikan tiap satu ya.
1. Folate/asid folik
Mama Siti akan sentuh banyak sikit tentang folate kerana ia penting. Folate semulajadi adalah sejenis vitamin B yang larut air, terdapat dalam sayuran hijau berdaun, bayam, ubi bit, kekacang, buah oren, brokoli dan sumber makanan lain.
Folate ni penting bukan sahaja untuk kehamilan yang sihat, tapi juga untuk mood, kesihatan jantung, daya fikir kita, tumbesaran bayi dalam kandungan dan banyak lagi.
Tubuh kita ni Mama, memerlukan folate untuk sel darah merah yang sihat, penting dengan tugas untuk mengangkut nutrien ke seluruh badan termasuklah untuk bayi dalam kandungan. Kita juga memerlukan folate untuk sistem saraf, tenaga, dan kejelasan mental yang sihat. Tanpa folate yang cukup, tubuh akan berfungsi dengan penuh kesukaran.
Jumlah disyorkan untuk ibu hamil mengambil folate adalah 400mcg sehari. Tapi kerana folate adalah nutrien penting untuk kehamilan, ia meningkat kepada 600mcg sehari. Bagi sesetengah ibu hamil, susah juga untuk dapatkan daripada diet sahaja. Tambah lagi, semua vitamin yang kita makan daripada makanan tidak semuanya dapat diserap, bergantung kepada pelbagai faktor yang berkaitan dengan pencernaan Mama.
Kredit: aceh.tribunnews.com
Makan cukup sayuran daun hijau dua kali sehari atau jika Mama mahu mengambil suplemen, cari yang bernama folate atau L-methylfolate.
2. Vitamin C
Vitamin C penting untuk ibu hamil  sebagai antioksidan, penghasilan collagen, membantu menyerap zat besi, bagus untuk keseimbangan hormon dan membantu sistem penghadaman. Jumlah yang dicadangkan adalah lebih kurang 85mg. Ia terdapat banyak dalam buah-buahan sitrus, lada benggala, jambu batu, delima, betik, tomato dan lain-lain lagi.
3. Kalsium
Kalsium penting untuk ibu-ibu hamil memandangkan sepanjang kehamilan banyak minral badan diserap oleh bayi. Kalsium membantu membina tulang dan gigi yang sihat, membantu mencegah pembekuan darah, membantu fungsi otot dan saraf.
Kalsium penting untuk tubuh badan bayi termasuk gigi bayi yang bakal tumbuh juga akan bergantung kepada paras pengambilan kalsium ibu waktu ini.
4. Vitamin D
Vitamin D adalah sejenis hormon sebenarnya. Ia membantu badan menggunakan kalsium dan fosforus; membina gigi dan tulang yang kuat.
Mama boleh amalkan berjemur waktu pagi dan lewat petang setiap hari atau buka tingkap supaya terkena cahaya mentari. Selain itu sumber lain adalah sebaiknya susu lembu atau kambing yang diberi makan rumput dan juga ikan yang berlemak baik iaitu ikan berisi manis.
Biasanya jika ibu ambil suplemen vitamin D3, pastikan diambil bersama vitamin K2 supaya mereka saling melengkapi.
Kajian menunjukkan paras hormon D ini berkait dengan berat kelahiran bayi, jisim tulang bayi serta paras kalsium dalam badan bayi nanti.

5. Zat besi
Membantu dalam penghasilan hemoglobin; mengelakkan maslaah kurang darah, berat lahir bayi yang rendah, dan juga kelahiran bayi pramatang.
Selain tu jika kekurang zat besi ni Mama, biasa akan rasa tak bermaya, sakit-sakit badan dan lesu. Mama boleh amalkan makan daging lembu atau daging kambing sebanyak tiga kali seminggu, hati ayam atau lembu beberapa kali seminggu, peparu dan sebagainya.
Jika tak lalu makan nasi atau karbohidrat, gantikan dengan daging untuk menaikkan selera dan nutrisi.
6. Omega 3
Omega 3 penting untuk ibu hamil kerana ia menghasilkan hormon prostaglandin yang membantu mengawal banyak fungsi fisiologi penting dalam badan Mama. Mama Siti nak ulas lebih mendalam sedikit sebab tak ramai ibu-ibu hamil tahu tentang keperluan Omega 3 sewaktu hamil.
EPA dan DHA ni adalah di bawah kategori Omega 3. EPA menyokong jantung, sistem imun, dan tindak balas keradangan manakala DHA menyokong otak, mata, dan sistem saraf pusat. Itulah sebabnya ia penting untuk wanita hamil dan menyusu.
Penambahan EPA dan DHA dalam diet ibu hamil memberi kesan positif kepada pertumbuhan mata dan otak bayi. Sejak kebelakangan ini ramai bayi lahir dengan ekzema kan Mama, jadi penggunaan Omega 3 yang lebih tinggi boleh mengurangkan risiko alahan pada bayi.
Peningkatan pengambilan EPA dan DHA mengelakkan kelahiran pramatang, mengurangkan risiko preeclampsia, dan boleh meningkatkan berat bayi ketika lahir. Kekurangan Omega 3 juga boleh menyebabkan Mama kemurungan. Jadi Mama boleh cuba tambah diet dengan isi ikan yang rasanya lebih manis, kemudian boleh juga tambah dengan suplemen yang sesuai.
7. Choline
Kredit: granitebody.com
Kajian ada mendapati choline bagus untuk perkembangan otak bayi. Beberapa proses penting ketika kehamilan memerlukan choline untuk membantu pertumbuhan sel dan tisu, serta ekspresi gen pada bayi.
Ada genetik baik dan buruk yang boleh ditekan suis on dan off nya. Ini yang dipanggil epigenetik dan sangat penting untuk dijaga sejak hamil lagi supaya bayi lebih sihat.
Jika Mama tambahkan choline dalam diet, ia boleh membantu melindungi bayi daripada mendapat masalah saraf yang tidak normal dan masalah metabolik yang lain. Bonus lain adalah membantu bayi mempunyai memori yang baik.
Sumber choline harian adalah telur, yang terbaik adalah telur kampung lepas bebas, susu lembu atau kambing makan rumput, ayam dan daging.
8. Probiotik
Ya ini sangat penting untuk Mama. Probiotik adalah bakteria baik dalam usus yang akan seimbangkan microbiome iaitu persekitaran dalam usus kita. Usus yang sihat penting untuk daya tahan tubuh, emosi, keradangan badan, autisma dan banyak lagi. Kesihatan usus bayi terus berkembang sepanjang kehamilan hingga selepas dilahirkan.
Kredit: okadoc.com
Tips pengambilan suplemen
Mama pastikan telah mendapat nasihat daripada doktor atau pakar pemakanan yang merawat untuk dos yang betul dan kesesuaian dengan kesihatan Mama.Pengambilan vitamin dan suplemen secara umumnya selamat dan disyorkan untuk semasa mengandung atau menyusukan bayi.Mulakan dengan sedikit-sedikit kemudian ditambah secara perlahan-lahan.Jika Mama baru merancang untuk hamil, boleh mula ambil suplemen sekarang berdasarkan cadangan doktor.
Hati-hati dengan vitamin ini
Walaupun vitamin dan suplemen di atas secara amnya dianggap selamat untuk Mama yang hamil dan menyusu, ada juga yang harus dielakkan. Ada vitamin, tumbuhan, dan herba tertentu berpotensi memudaratkan semasa hamil atau menyusu.
Elakkan pengambilan vitamin A dan E. Vitamin A berlebihan boleh menyumbang kepada kelahiran yang tidak normal. Jadi elakkan suplemen vitamin A melainkan apa yang didapati melalui makanan. Manakala untuk vitamin E yang berlebihan, boleh meningkatkan risiko untuk berat lahir bayi yang rendah.
Akhir kata
Jangan lupa untuk amalkan gaya pemakanan dan kehidupan yang sihat sejak sebelum hamil lagi untuk memberi kesihatan yang optimum kepada bayi. Mama perlu tahu, cara penjagaan diri perlulah menyeluruh termasuk tidur yang cukup, kurangkan stress, banyakkan bertenang dan cari sahabat-sahabat yang positif. Selamat menjalani perjalanan kehamilan ini dengan baik, salam sayang dan doa-doa kebaikan daripada Mama Siti untuk Mama semua!


Tips dan Panduan Pemakanan Untuk Bayi 0-12 Bulan Yang Mama Wajib Tahu

Anak-anak sering kali memilih makanan ketika diusia yang muda. Oleh sebab itu, ibu bapa haruslah memantau pemakanan mereka sejak mereka bayi lagi.
Secara amnya, anak-anak akan mula memilih selepas usianya satu tahun. Tetapi yang paling merisaukan Mama adalah, dengan amalan pemakanan mereka ini, adakah cukup nutrisi untuk mereka membesar dengan sihat?

Sumber: Shutterstock
Sebaik sahaja mencecah umurnya 6 bulan, Mama harus terapkan pemakanan yang seimbang dan sihat. Dengan memberi makanan semi-solid seperti puri sayur-sayuran dan buah-buahan merupakan makanan permulaan yang paling ideal untuk mereka.
Walau bagaimanapun, Mama patut memperkenalkan makanan sihat secara berperingkat supaya mereka dapat menyesuaikan diri dengan makanan sebegini.
Panduan Pemakanan Si Manja
0 Hingga 6 Bulan
Sumber: Shutterstock
Makanan yang paling sesuai bagi bayi dalam lingkungan umur ini adalah susu ibu atau susu formula.  Ini adalah kerana susu ibu mahupun susu formula mempunyai nutrisi yang cukup untuk si manja membesar.
6 Hingga 8 Bulan
Sumber: Shutterstock
Pada peringkat umur ini, semi-solid food adalah yang paling sesuai kepada mereka. Antara makanan yang sesuai adalah bubur, puri ataupun makanan yang dilenyek halus.
Buah-buahan dan sayur-sayuran seperti ubi kentang, pisang, aprikot, prun, avokado, dan lobak merah. Penyediaannya simple sahaja. Mama boleh kukus ataupun rebus hingga makanan menjadi lembut.
Kemudian, Mama boleh kisar dan menjadi puri. Mama juga boleh tambahkan susu formula ataupun susu badan untuk si manja lebih menikmatinya.
8 Hingga 12 Bulan
Sumber: Shutterstock
Apabila si comel sudah masuk usia 8 bulan, Mama boleh beri makanan yang dikisar kasar pada anak-anak untuk mengajar mereka untuk mengunyah. Selepas anak mama dah mula pandai menggenggam barang atau makanan, Mama boleh berikan snek ataupun finger food seperti buah-buahan yang lembut, biskut beras, atau pasta yang sudah dimasak.
Prihatin Dengan Makanan Yang Diberi
Selepas Mama memahami panduan ini, Mama seharusnya lebih peka dengan makanan yang diberi. Adalah amat penting untuk memberi makanan yang baru dalam jumlah yang kecil. Kemudian, apabila anak Mama memberi respon yang positif, Mama boleh mula berikan dalam kuantiti yang lebih banyak.
Mama juga perlu berhati-hati semasa memberi mereka makan. Takut tercekik pula si manja nanti. Bagi anak-anak yang berumur dua tahun ke atas, mereka memerlukan makanan yang sama seperti orang dewasa.
Antara makanan yang diperlukan mengikut piramid makanan adalah ayam, daging, ikan, telur, produk tenusu, buahan, sayuran dan bijiran penuh seperti nasi, pasta, roti dan ubi kentang.
Sumber: Shutterstock
Kadang-kadang mereka juga akan memilih tapi Mama boleh pastikan mereka mendapat khasiat yang penuh dengan memberi makanan yang berkhasiat setiap hari. Mama perlu kreatif dan selitkan makanan yang berkhasiat dalam snek-snek mereka jika  mereka sudah pandai memilih.
Mudah-mudahan, panduan ini dapat membantu Mama untuk menjaga si kecil yang sudah mula memilih makanan. Mama juga boleh lihat artikel ini untuk mencari susu formula untuk si manja! Mama juga boleh lihat jadual pemakanan bayi disini sebagai panduan buat Mama dan Papa.


Rahsia Pantai Sebagai Tempat Terbaik Untuk Perkembangan Sensori Anak-anak

Setiap ibu bapa pasti mahukan perkembangan anak-anak yang aktif dan selalu menemui perkara yang baru. Antara cara untuk memberi anak-anak satu kebebasan dalam perkembangan dan pembelajaran mereka adalah dengan membawa mereka ke pantai.
Ya Mama, pantai merupakjan salah satu tempat yang baik untuk perkembangan anak-anak disamping mendalami ilmu alam semula jadi. Untuk keluarga yang tinggal berdekatan dengan pantai, mereka juga mempunyai kelebihan tersendiri.
Pada tahun 2012, University of Exeter Medical School membuat kajian bahawa tinggal berdekatan dengan pantai mampu meningkatkan kesihatan mental serta psikologi yang membawa kesan positif.
Untungnya buat mereka yang tinggal berdekatan dengan pantai bukan?
Puan Shazwana Hanafi berkongsi rahsia pantai menjadi tempat yang terbaik untuk sensori anak-anak. Beliau turut kongsikan kelebihan pantai untuk anak-anak.

Sumber: Shutterstock
Kelebihan Pantai untuk Perkembangan Anak-anak
Dengan pergi ke pantai, anak-anak dapat menyentuh lembut atau pun kekasaran pasir, dan mereka juga dapat mengaktifkan deria mereka seperti:
Mata: Melihat keindahan laut Lidah: Merasa masinnya air lautHidung: Menghidu udara yang segarTelinga: Mendengar deruan ombakHati: Mensyukuri nikmat kecantikan alam
Tidak dinafikan memang ada risiko apabila membawa anak Mama ke pantai. Tetapi dengan pengawasan daripada ibu bapa, anak-anak dapat explore alam dan juga pantai dengan selamat. Satu lagi kelebihan membawa anak ke pantai adalah mereka dapat menambah perbendaharaan kata mereka seperti:
pantaiombaklayang-layanglautkapal airawanlangitpokok
Dan macam-macam lagi. Mama juga boleh cuba teknik tunjuk-sebut-ulang, pilih lima dan ikut formula.
Sumber: Shutterstock
5 Sebab Mama Harus Membawa Anak Ke Pantai
Mari kita lihat mengapa bawa anak ke pantai adalah aktiviti yang bermanfaat untuk mereka!
#1 Kebaikan Berkaki Ayam
Terbukti bahawa berjalan tanpa kasut meningkatkan tahap kesihatan tubuh badan dan minda. Ini adalah kerana tapak kaki kita mempunyai titik akupunktur, di mana ia berfungsi untuk menyerap cas-cas ion daripada pasir.
Dari sudut kesihatan, aktiviti ini ternyata memberi banyak impak positif kepada kita sendiri dan anak-anak.
#2 Meluangkan Masa Bersama Keluarga
Pantai memberi ruang untuk keluarga meluangkan masa  dan membuat kenangan baru bersama. Anak mama juga boleh bermain air laut bersama, berlari di tepi pantai, dan membina istana pasir.
Anak Mama dan seisi keluarga juga berpeluang untuk melihat matahari terbit dan terbenam bersama-sama. Bila anak dah dewasa nanti mesti Mama akan mengenangkan kembali memori ini bersama anak-anak.
#3 Berkelah Di Tepi Pantai
Untuk meluangkan masa bersama keluarga, mesti kita akan cari masa untuk berkelah bersama. Pantai adalah tempat yang sesuai untuk berkelah, ditemani angin sepoi-sepoi bahasa. Anak Mama pun pasti rasa seronok apabila dapat ke pantai.
#4 Mencari Seashells
Mencari adalah seperti treasure. Antara aktiviti bonding bersama anak-anak yang boleh dilakukan apabila berada di pantai adalah mencari seashells. Cangkerang datang dengan pelbagai bentuk, warna dan rupa. Dan ini dapat membantu meningatkan kosa kata dan perkembangan anak-anak mengenai perkara baru selain daripada berada di rumah.
Jangan lupa membawa bekas untuk simpan treasure baru anak Mama ya!
#5 Tidur Malam Yang Lebih Baik
Bila dapat meluangkan masa di pantai beberapa jam, ia akan memberi kesan yang positif kepada mental dan fizikal anak-anak. Sebab itulah, malam mereka akan dapat tidur yang lebih berkualiti.
Doktor juga menasihati mereka yang menghidap isomnia agar berjalan-jalan di pantai. Ini adalah kerana, ia dapat membantu mengatasi kerisauan, stres, keletihan melampau, dan paras hormon yang tidak seimbang.
Sumber: Shutterstock
Kalau Mama tak percaya, cuba bawa anak Mama ke pantai yang berhampiran hujung minggu ini. Atau lebih menarik, bercuti bersama keluarga di pulau yang kaya dengan keindahan semula jadi ini, iaitu Langkawi!
Lihat bagaimana ia membantu anak Mama dan diri Mama sendiri – lebih tenang dan gembira.
Mama juga boleh baca artikel ini untuk pelbagai aktiviti menarik bersama keluarga. Jangan stres ya  Mama. Yang penting, kita enjoy!


40 Ayat Untuk Sahabat Yang Indah, Puitis, dan Menyentuh Hati

Pepatah Melayu ada menyatakan, ‘berkawan biar seribu, berkasih biar satu, bermusuh jangan sekali’. Sungguh benar kata-kata tersebut dan tidak boleh kita nafikan kebenarannya.
Tali persahabatan yang terjalin pastinya menjadi sumber kekuatan dan kebahagiaan diri. Teman sejatilah yang menjadi pendengar setia setiap luahan, pembakar semangat ketika diri berasa lemah dan penyeri jiwa di kala sedih. Tak kisahlah dah jadi mak-mak pun, persahabatan tersebut tak akan pernah putus.
Sepanjang hidup kita, pasti kita akan bertemu dengan ramai manusia pelbagai karenah. Tetapi, akan hadir seorang dua insan istimewa yang menjadi teman setia yang memahami kita dan tidak akan mengadili tanpa sebab. Mereka jugalah insan yang sentiasa ada ketika kita perlu.
Apa kata sekali-sekala, tanpa ada sebab tertentu, tanpa ada sambutan hari tertentu, kita ucapkan kata-kata indah atau berikan ayat untuk sahabat sejati, bagi menghargai persabahatan yang terjalin?
Mungkin buat sesetengah orang, ia hanya kata-kata manis, tetapi, buat insan-insan teristimewa, mereka pasti menghargai dan fahami keihklasan kita dalam ucapan yang diungkapkan.
Berikut adalah antara ayat untuk sahabat yang boleh Mama gunakan bagi mengenang dan menghargai sahabat setia anda walaupun masing-masing sudah beranak pinak.
Ucapan dan Ayat Untuk Sahabat Yang Sangat Indah
Erti Sahabat dan Persahabatan
#1 Kukuhnya sahabat itu adalah doanya,      Nikmatnya sahabat itu adalah ikhlas cintanya,      Kata semangatnya sahabat itu adalah harapan yang nyata.
#2 Walaupun kita tidak bersua, berutus surat, atau berbicara sekerap yang kita mahu;
#3 Aku tahu bila masa aku perlu, pada bila masa, di mana sahaja, bagaimana cara sekali pun, engkau sentiasa ada untukku… dan semua akan jadi seperti sediakala.
#4 Persahabatan bukanlah tentang selama mana kita kenal seseorang itu, tetapi, persahabatan itu yang kekal bersama kita di kala senang, apatah lagi di kala susah.

#6 Sahabat sejati itu ibarat bintang, engkau takkan selalu nampak mereka, tetapi, engkau tahu mereka ada!
#7 Sahabat sejati tak pernah berpisah; biarpun jarak memisahkan, di dalam hati sentiasa bersama.
#8 Aku bertuah ditemukan dengan insan yang baru aku kenali, dan terus serasi bagaikan sudah mengenalinya seumur hidupku dan tidak perlu aku berpura-pura apabila di sampingnya.
#9 Kita tidak akan ingat kata-kata musuh kita, tetapi yang kita ingat adalah senyapnya rakan-rakan kita – terjemahan kata-kata dari Martin Luther King Jr, “We will remember not the words of our enemies, but the silence of our friends”
#10 Sahabat itu, mendengar setiap luahan, tidak mengadili setiap kelakuan dan membuatkan semua tenang seperti yang diharapkan, tanpa mengharap sebarang balasan.
#11 Seorang sahabat takkan membuatkan engkau berasa seperti orang asing.
#12 Sahabat itu seorang yang mencintai dirimu ketika engkau sendiri lupa untuk mencintaimu.

#14 Sahabat sejati itu adalah suatu ikatan perjanjian, bukan sekadar label dan nama.
#15 Seorang kawan akan membelikan makanan untukmu, sahabat baik akan menghabiskan makananmu tanpa rasa bersalah.
#16 Sahabat baik betapa gilanya perangai kamu, tetapi masih sanggup bersama kamu di khalayak ramai.
#17 Untuk mendapatkan teman ialah dengan menjadi teman.
#18 Jadilah sahabat yang memberi tanpa mengungkit, yang menerima tanpa melupakan, yang sentiasa hadir tanpa dipinta.
#19 Teman itu yang mencarimu ketika ramai yang menjauhi, yang memelukmu kita ramai yang memukul.
#20 Seorang sahabat tidak perlu saling mengerti, cukup sekadar dia menerima segala hal yang tak dimengertikannya.
#21 Teman itu menghiburkan sewaktu hati kita hancur, bukan menambah luluh hingga kita lebur.
#22 Kawan boleh menjadi lawan,        Teman mampu memudaratkan,        Sahabat sejatilah yang setia mengubati segala kerunsingan.
#23 Sahabat karib itu darah daging kita yang bukan seibu dan sebapa.

#25 Yang digelar karib itu yang masuk di dalam diri kita ketika ramai yang berlalu pergi.
#26 Sahabat karib mendengar setiap ungkapanmu berbeza daripada umum mendengarnya.
#27 Teman baik itu tahu segala keburukanmu dan masih bersahabat denganmu.
Kata-kata Semangat untuk Sahabat
#28 Pastikan senyumanmu mengubah dunia sekelilingmu, dan jangan biarkan dunia sekelilingmu mengubah dan menghilangkan senyumanmu.
#29 Jika engkau dapat melihat dirimu sebagaimana aku melihatmu, engkau sudah tentu tahu betapa hebatnya kamu.
#30 Kerana engkau temanku, tangisku semakin kurang, senyumku semakin kerap, dan tawaku semakin ceria.
#31 Tiada yang lebih indah melainkan doa dari dari seorang sahabat. Terima kasih kerana sentiasa mendoakan kebahagiaanku.

#33 Sesekali, berada bersama sahabatmu itulah satu-satunya terapi ketenangan yang engkau perlukan.
#34 Pastikan kamu sentiasa sihat. Halatuju persahabatan kita masih panjang, sahabat: untuk sentiasa bersama hingga hari tua, agar dapat sama-sama berlumba di atas kerusi roda.
#35 Dia temanku, jika engkau cuba mematahkan hatinya, bersedialah untukku ratah-ratah tulang-belulangmu.
#36 Aku hanya rapat dengan beberapa teman, tetapi yang tak seberapa itulah yang mewarnai hidupku dan amat bermakna bagiku.
#37 Kawan,        kau gelak, aku gelak;         kau menangis, aku menangis;        kau jatuh, aku jatuh bersama           … kerana aku gelakkan engkau yang jatuh dahulu sehingga aku terjatuh sama.
#38 Bunga-bunga di taman ibarat teman sejati yang sentiasa mewarnai hidupmu hingga berseri-seri.
#39 Aku mungkin tidak sempurna, tetapi cukup untuk melengkapi.
#40 Kau layak mendapat lebih dari hanya sekadar ucapan terima kasih,         kau layak mendapat tempat istimewa di dalam hatiku.

Mengenali sahabat yang sama-sama menghadapi masalah ‘mental’ – tak ternilai harganya!


Motherhood Baby Fair Kembali Lagi Dengan Pelbagai Tawaran Lumayan!

Berita baik untuk semua Mama diluar sana, jualan terbesar Motherhood Baby Fair kini kembali!
Menawarkan diskaun terbaik untuk peralatan bayi must-have untuk semua mak-mak di Malaysia.
Mama dah bersedia untuk akhiri tahun ini dan masuk ke tahun baharu dengan jualan terhebat di Motherhood Baby Fair? Pasti Mama pun rindukan suasana membeli-belah di baby fair dengan harga yang lebih murah dan berpatutan bukan?
Kali ini, Mama boleh menikmati diskaun sehingga 99% untuk lebih 100 jenama barangan bayi yang bakal berada di Motherhood Baby Fair 2021/2022. Terdapat jenama seperti Pureen, Baby Love, EvenFlo, Friso Gold, Philips Avent, Merries, TrendyValley, Fiffy, Intex, dan banyak lagi! Tak sabarnya!
30 Disember 2021 – 2 Januari 2022 | 10am – 10 PM @ Setia City Convention Centre

Jangan lepaskan peluang untuk rebut tawaran-tawaran ini!
Selepas sahaja Mama selesai mendaftar, Mama sudah berpeluang untuk menerima goodies bag dan baucar tunai Motherhood. Bukan itu sahaja, bagi 1,000 pengunjung pertama, Mama semua berpeluang untuk mendapat diskaun Early Bird dan pelbagai tawaran menarik seperti:
GrabRewards bernilai sehingga RM200,000Freebies bernilai sehingga RM120,000Harga barangan bermula daripada RM1Lebih daripada 5,000 barangan star buyPenebusan Hadiah Eksklusif bernilai sehingga RM300Pulangan tunai tambahan sehingga 2%

Mama juga tidak perlu risau, Motherhood Baby Fair Sale ini akan menjaga SOP sepanjang event berlangsung.
Tanggungjawab Mama dan para pengunjung lain adalah untuk bekerjasama dengan mengikuti SOP yang telah ditetapkan seperti memakai face mask, sanitasi tangan, menjaga penjarakkan sosial dan juga yang paling penting – check in MySejahtera! Sentiasa berwaspada dengan sekeliling Mama.

Jangan malas-malas dan rasa ralat dengan SOP ini ya Mama. Untuk keselamatan kita bersama.
Tambahan pula, Mama, encik suami, dan anak-anak juga boleh sertai aktiviti dan peraduan yang menyeronokkan yang ada disediakan sepanjang Motherhood Baby Fair berlansung. Antaranya:
Peraduan Shop, Spot & WinPeraduan Daddy Diaper ChangingPeraduan Baby Bag Packing

EKSKLUSIF! Daftar sebagai VIP di Motherhood Baby Fair sekarang!
Bukan itu sahaja, Mama juga boleh daftar sebagai pelanggan VIP untuk mendapatkan hadiah eksklusif daripada Motherhood Baby Fair.
Dengan VIP Pass, Mama tak perlu beratur panjang (seperti mereka yang walk-in) dan menjadi antara pelanggan yang pertama menikmati ganjaran yang telah disenaraikan di atas. Jangan tunggu lagi, klik link INI dan daftar sahaja. Senang nanti apabila Mama sudah sampai ke baby fair tersebut.

Motherhood Baby Fair akan berlangsung pada 30 Disember 2021 hingga 2 Januari 2022 di Setia City Convention Centre (SCCC), Shah Alam Selangor. Dapatkan maklumat lanjut dengan follow dan set notifikasi di Facebook rasmi Motherhood.com.my dan pujuk encik suami untuk ke baby fair tersebut.
Tak sabar untuk Motherhood Baby Fair kali ini! Mama jangan lupa untuk save the dates dalam kalendar! Mari ajak rakan-rakan Mama juga. Sharing is caring kan?
Jumpa anda di sana!


Hantar Anak 2 Tahun Pergi Sekolah: Elfira Loy Kongsi Rahsia Untuk Tingkatkan “Motor Skills” Anak

Semuanya bermula dengan fitrah seorang ibu yang hanya mahukan yang terbaik untuk anaknya. Begitu juga buat pelakon dan selebriti, Elfira Loy, 27, yang telah membuat keputusan untuk menghantar anaknya Muhammad Rayyan yang kini berusia 2 tahun ke playschool. Ini adalah kerana Elfira mahu tingkatkan penguasaan kemahiaran motor dan sosial anak sulungnya itu.
Menurut laporan daripada Kosmo, Elfira memberitahu kehendak ibu bapa adalah berbeza dan setiap ibu bapa berhak untuk memilih apa sahaja kebaikan buat anak-anak mereka sendiri. Tambahan pula, melalui post Instastory-nya, Elfira juga mempertahankan keputusannya untuk menghantar Rayyan ke sekolah.
        View this post on Instagram            A post shared by Rayyan’s offical account (@muhamadrayyankhalafofficial)
Elfira mengatakan “Kalau anda tidak bersedia untuk menghantar anak-anak anda (ke sekolah), tidak mengapa. Anda boleh sentiasa buat aktiviti bersama anak-anak di rumah. Kalau anda tahu bagaimana dan mempunyai masa untuk melakukan aktiviti tersebut”.

Kredit: Instagram @elfiraloy
Kemudian dia menyuarakan perasaaan dia yang berasa sedikit terganggu apabila ada pihak yang mempersoalkan tindakannya menghantar anak ke playschool kerana anaknya yang masih kecil.
“As much as I want to ignore these kind of messages, i still rasa terganggu jugak & kena explain kepada stigma setengah parents yang ‘apallah hantar anak-anak awal kat sekolah tak kesian ke.’” ujar Elfira.
Kredit: Instagram @elfiraloy
Kebaikan Playschool
Terdapat beberapa kajian yang mengalakkan untuk menghantar anak pada usia yang muda ke sekolah kerana terdapat banyak manfaat.
“Menghantar anak-anak kecil ke taman asuhan (playschool) akan membantu mereka untuk membangunkan kemahiran ‘motor’ aktiviti yang melibatkan pergerakan otot dalam badan”.
Tambah Elfira, “Mereka juga dapat membangunkan kemahiran sosial dan harian. Memang ada kajian menunjukkan perbezaan antara kanak-kanak yang aktif bermain dengan yang kurang melakukan aktiviti yang merangsang kemahiran motor,”
Elfira Loy mendirikan rumah tangga dengan Muhamad Faris Khairol Anuar pada 1 Januari 2019 dan dikurniakan seorang cahaya mata pertama lelaki bernama Muhamad Rayyan Khalaf pada 1 Oktober tahun yang sama.
        View this post on Instagram            A post shared by @elfiraloy
5 Manfaat Menghantar Anak Ke Sekolah Pada Usia Awal
1. Membina tabiat yang baik
Mama harus tahu bahawa anak-anak amat gemar dengan rutin harian. Ia juga membantu anak Mama menjalani rutin yang baik. Pendidik ataupun guru-guru mengetahui kemahiran yang anak Mama perlukan untuk membangunkan dan menggunakan pelbagai teknik untuk membantu mereka mengembangkan kemahiran ini dalam persekitaran yang selamat.
Bukan sahaja menyediakan anak Mama ke sekolah, tetapi menjadikan kehidupan keluarga lebih mudah.
2. Kemahiran literasi dan numerasi
Penyelidik menunjukkan bahawa kanak-kanak yang mengikuti asuhan kanak-kanak selama tiga tahun atau lebih menunjukkan prestasi yang lebih baik pada ujian literasi dan numerasi, manakala 18 bulan prasekolah mempunyai kesan yang lebih besar pada tahap literasi dan numerasi pada umur 11 tahun, berbanding dengan pelajar enam tahun di sekolah.
3. Membina daya tahan emosi
Menghantar anak pada usia yang awal memberi peluang kepada anak Mama untuk mengembangkan kemahiran bersosial, membantu mereka membentuk hubungan yang baik dengan orang lain.
Ia juga akan membantu mereka belajar cara bergaul dengan rakan seumur, mengajar untuk berkongsi dan bergilir-gilir, mendengar kata orang lain, menyampaikan idea mereka dan menjadi lebih berdikari. Ia dapat mengembangkan daya tahan emosi anak Mama.
4.  Masa depan yang lebih cerah
Kemahiran yang anak Mama pelajari pada tahun-tahun awal kehidupan mereka adalah penting untuk prestasi sosial, emosi dan akademik mereka.
Kajian juga mendedahkan bahawa kanak-kanak yang tidak ke taska atau mendapat pendidikan awal kanak-kanak, 50% berkemungkinan akan memulakan sekolah dengan tahap yang lebih lemah dari segi perkembangan mereka.
5. Memupuk minat belajar sepanjang hayat
Pendidikan awal kanak-kanak yang berkualiti tinggi di pusat jagaan kanak-kanak bukan sahaja akan menjaga anak Mama dengan selamat semasa Mama bekerja, tetapi juga memberi inspirasi kepada minat belajar sepanjang hayat.
Akses kepada pendidikan awal kanak-kanak boleh memberikan mereka pengalaman sosial dan kognitif yang membantu mereka berdikari dan membangunkan sikap positif terhadap pembelajaran. Kemahiran ini membantu anak Mama memasuki sekolah rendah dan terus maju dalam akademik mereka.
Pada Mama Siti, pendidikan awal dari segi pelbagai aspek sangat penting untuk anak-anak – tak kisah bermula di mana sahaja. Dan, tak juga salah jika ada ibu bapa ingin menghantar anak mereka ke preschool, playschool atau taska pada usia yang lebih awal, selagi tidak membebankan anak-anak itu sendiri.


20 Tempat Menarik Di Langkawi Yang Wajib Anda Lawati!

Sebut je Langkawi, mesti ramai yang teruja kan? Yelah.. ia bukan sahaja merupakan sebuah pulau yang cantik, tapi banyak tempat-tempat menarik yang boleh dilawati di sana.
Sesetengah makanan dan barangan pula dijual dengan harga yang lebih murah kerana ia merupakan kawasan yang bebas cukai. Kalau datang dengan satu bagasi, mesti tak cukup punya. Ramai juga yang beli bagasi baru di sana untuk muatkan barang-barang shopping.
20 Tempat Menarik Di Langkawi
Dalam perkongsian kali ini, Mama Siti ingin kongsikan beberapa tempat menarik di Langkawi. Bolehlah masukkan dalam perancangan percutian anda!
#1. Pantai Cenang

Sumber: langkawi-info.com
Padanlah ia dikenali sebagai pantai yang paling sibuk di Langkawi, anda boleh lakukan pelbagai aktiviti di sini. Jaraknya dari lapangan terbang hanyalah 10 minit perjalanan je.
Dengan pasir memutih dan lautan biru yang terbentang, pasti boleh menghilangkan tekanan dan menenangkan minda anda.
Bukan tu je, di sekitarnya terdapat banyak kafe, restoran dan kedai-kedai yang menjual pelbagai barangan tau. Kalau anda mencari tempat penginapan di Langkawi pula, di Pantai Cenang ini pun banyak resort, chalet dan hotel.
#2. Underwater World Langkawi
Sumber: langkawi-info.com
Seperti di Aquaria KLCC, Langkawi juga mempunyai aquarium besar yang menempatkan lebih 200 spesis ikan laut dan ikan air tawar. Sangat sesuai kalau anda bawa kanak-kanak ke sini ya.
Waktu operasi:09:30 – 18:30 Isnin – Jumaat09:30 – 22:30 Jumaat – AhadAlamat: Zon Pantai Cenang, Mukim KedawangTel: +604 955 6100
#3. Laman Padi
Sumber: langkawi-info.com
Rugilah kalau ke Langkawi tapi tidak menikmati keindahan pemandangan padi yang menghijau kan? Di Laman Padi, anda bukan sahaja boleh menghayati pemandangan indahnya tetapi banyak lagi aktiviti menarik yang boleh dilakukan di sini.
Contohnya, anda boleh belajar serba sedikit cara penanaman padi dan mencubanya sendiri tau. Segala sejarah yang berkaitan dengan penanamannya pula dipaparkan di galeri Rice Garden Museum ini.
Waktu operasi:10:00 – 18:00 Setiap hariAlamat: Laman Padi, Pantai Cenang, Mukim KedawangTel: +604 955 4312
#4. Castaway Picnic – Casa del Mar
Sumber: langkawi-info.com
Kalau anda ke Langkawi untuk honeymoon dan ingin buat kejutan untuk yang tersayang, bolehlah masukkan Castaway Picnic dalam tentatif ya!
Untuk servis ini, Casa del Mar akan membawa anda dan pasangan untuk menikmati short cruise ke beberapa pulau sekitar Pulau Langkawi sebelum ke sebuah pantai di pulau yang terpencil.
Di sana, anda dan pasangan akan dihidangkan hidangan yang istimewa di bawah khemah dan kusyen yang selesa. Ditemani dengan awan dan lautan membiru, pastinya sangat romantis!
Alamat: Casa del Mar, Jalan Pantai CenangTel: +604 955 2388
#5. Pasar Malam Temoyong
Sumber: langkawi-info.com
Hanya pada hari Khamis sahaja, anda bolehlah ke Kampung Temoyong untuk mengunjungi pasar malam yang menjual pelbagai jenis makanan dan barangan pada harga yang rendah.
Pasar malam ini berubah-ubah tempat untuk setiap hari dalam seminggu tetapi jualannya tetap sama ya. Bolehlah membeli untuk diri sendiri dan buah tangan untuk yang tersayang!
Waktu operasi: Khamis 17:00 – 20:00Alamat: Kampung Temoyong, Mukim Kedawang, Pantai Cenang
#6. Mega Water Sports
Sumber: langkawi-info.com
Jika anda suka sukan air seperti menaiki jet ski dan banana boat, anda wajib dapatkan servis Mega Water Sports!
Namakan sahaja apa sukan air yang anda suka, Mega Water Sport menawarkan harga yang berpatutan untuk setiapnya. Berenang, mengayuh paddle boat, parasailing dan bermacam lagi.
Waktu operasi: Setiap hari 09:00 & 14:00Alamat: Pantai Cenang, Mukim Kedawang
#7. Langkawi Cable Car
Sumber: langkawi-info.com
Tempat menarik di Langkawi yang lain tentunya adalah Langkawi Cable Car yang terletak di Gunung Mat Cincang. Ia sentiasa menjadi tarikan para pelancong dari dalam dan luar negara.
Dari dalam cable car, anda boleh menikmati panorama yang cukup indah. Hutan rimba, gunung-ganang, lautan terbentang dan langit biru yang memayung.
Waktu operasi: 10am – 8pmAlamat: Jalan Telaga Tujuh Teluk Burau, Langkawi, Kedah 07000Tel: (604) 959 4225
#8. Air Terjun Telaga Tujuh
Sumber: langkawi-info.com
Air Terjun Telaga Tujuh dikatakan merupakan tarikan semula jadi yang paling menarik di Langkawi. Betul ke?
Ia mendapat namanya kerana ia mempunyai tujuh kolam semula jadi dari tujuh air terjun yang berbeza di Gunung Mat Cincang. Menarik kan?
Mandi manda sambil menikmati keindahan flora di sana tentunya mengasyikkan! Jika anda sukakan sedikit cabaran, bolehlah mendaki ke puncak air terjun.
Lokasi: Gunung Mat Cincang in KuahTel: +604 966 7789
#9. Langkawi Sky Bridge
Sumber: langkawi-info.com
Di perhentian terakhir Langkawi Cable Car, anda akan tiba di Langkawi Sky Bridge yang sentiasa menjadi bualan mulut pelancong. Apa yang istimewa sangat di sini ya?
Berada pada ketinggian 2300 kaki dari paras laut, anda boleh menyaksikan keindahan alam yang terbentang pada kedudukan yang tinggi.
Sambil berjalan menghirup udara segar di sepanjang jambatan besi ini, sambil-sambil itu bolehlah rakamkan kenangan manis berlatarkan pemandangan alam yang begitu indah!
Waktu operasi: 10:00 – 20:00Alamat: Jalan Telaga Tujuh Teluk Burau, Langkawi, Kedah 07000Tel: +604 959 4225
#10. Makam Mahsuri
Sumber: langkawi-info.com
Rata-rata orang kita memang tahu tentang sejarah Langkawi dan perkaitannya dengan susuk lagenda Mahsuri kan? Disebabkan itulah makamnya adalah antara tarikan paling popular di Langkawi ini.
Ramai ke sana untuk menziarahi makamnya sambil mengenang sejarah dan menitipkan doa buatnya. Kisah Mahsuri masih tetap menyayat hati sesiapa yang mendengar. Kawasan yang dipercayai di mana beliau telah meninggal telah dijadikan makamnya yang dikenali dengan Makam Mahsuri ini.
Waktu operasi: 08:00 – 18:00Lokasi: Kampung Mawat, Mukim Ulu MelakaTel: +603 955 6055
#11. The Zon Shopping Paradise
Sumber: langkawi-info.com
Kerana ia adalah kawasan bebas cukai, shopping merupakan antara aktiviti kebiasaan pelancong yang ke Langkawi. Mana tak nya, coklat dan pewangi yang berjenama sebagai contohnya, jauh lebih murah harganya di sini.
Antara tempat shopping yang popular di Langkawi ialah The Zon Shopping Paradise.
Waktu operasi: Setiap hari 10:00 – 21:00Alamat: 970, 971 & 973, Underwater World, Jalan Pantai CenangTel: +604 955 5300
#12. Pulau Dayang Bunting
Sumber: langkawi-info.com
Ada antara penduduk yang mempercayai bahawa wanita yang mandul akan menjadi subur setelah berenang dalam tasik di Pulau Dayang Bunting ini. Mungkin berdasarkan kepercayaan inilah pulau ini mendapat namanya.
Selain mandi di tasiknya, banyak lagi aktiviti lain yang boleh dilakukan seperti jungle-trekking dan paddle boating.
Lokasi: 20km dari jeti KuahHarga: RM80 – RM100 untuk separuh hari island-hopping tour, RM650 – RM1200 untuk jet-ski tour
#13. Tanjung Rhu
Sumber: langkawi-info.com
Tanjung Rhu merupakan salah satu pantai yang tercantik di Langkawi. Memanglah.. airnya jernih biru bak kristal dan pasirnya lembut.
Ia terletak agak terpencil dan anda perlu melalui hutan terlebih dahulu jika ke sana dengan kereta. Untuk mereka yang sukakan kedamaian dan udara segar di tepian pantai, Tanjung Rhu wajib masuk dalam list ya!
#14. Pantai Pasir Hitam
Sumber: langkawi-info.com
Berbeza dengan pantai-pantai yang lain, warna pasir di Pantai Pasir Hitam bukanlah putih atau kecoklatan tetapi agak kehitaman. Mungkin kerana itu jugalah ia mendapat namanya kan?
Di pantai inilah bot memancing berlabuh ketika waktu tengahari. Pemandangannya kelihatan artistik, dengan bot warna-warni berlatarkan keindahan pantai dan pasir di tepiannya.
Tapi air lautnya tidak sesuai untuk mandi ya. Biasanya pelancong hanya berkelah dan berjemur sahaja di sini.
Lokasi: 4km dari Tanjung Rhu
#15. Pulau Payar
Sumber: langkawi-info.com
Selain Pulau Dayang Bunting, Pulau Payar juga turut menjadi tumpuan pelancong di Langkawi. Selain dari kawasannya yang besar, ia terkenal kerana aktiviti snorkeling dan diving yang ditawarkan.
Di sini juga terdapat Coral Garden yang melindungi terumbu-terumbu karang yang cantik tau.
Lokasi: 30km selatan LangkawiTel: +604 966 7308
#16. Alun-alun Spa
Sumber: langkawi-info.com
Bagi mereka yang ingin memanjakan diri, bolehlah cuba ke Alun-alun Spa ya. Banyak servis yang ditawarkan di sana seperti mengurut badan, rawatan badan dan muka.
Bolehlah hilangkan lenguh-lenguh kaki berjalan jauh dan segarkan badan kan?
Waktu operasi: Setiap hari 11:00 – 23:00Alamat: 48, Jalan Pantai Cenang, Mukim Kedawang
#17. Dataran Lang
Sumber: langkawi-info.com
Burung helang merupakan satu simbol ikon untuk Pulau Langkawi. Di Dataran Lang, terdapat arca burung helang yang besar bersedia untuk terbang.
Pembinaan di sekelilingnya pula adalah air terjun kecil, teres dan jambatan. Memang sesuai untuk bergambar dan luangkan masa bersama keluarga.
Waktu operasi: Setiap hari 24 jamLokasi: Jeti KuahTel: +604 966 7789 (Langkawi Tourist Information Centre)
#18. Jetty Point Complex
Sumber: langkawi-info.com
Tempat membeli-belah lain yang popular adalah, Jetty Point Complex. Ia adalah pusat membeli-belah 2 tingkat yang memuatkan pelbagai restoran seperti KFC dan Starbucks, kedai menjual barangan berjenama, coklat dan snek-snek lain serta bermacam lagi.
Waktu operasi: Setiap hari 10:00 – 22:00Alamat: 15, Kompleks Perniagaan Kelibang, KuahTel: +604 966 7560 atau +604 969 9500
#19. Oriental Village
Sumber: langkawi-info.com
Selain daripada terkenal kerana Langkawi Cable Car dan Langkawi Sky Bridge yang berada di sini, Oriental Village sentiasa sesak dengan pengunjung kerana penjualan barangan kraftangan dan perhiasan seperti produk batik.
Waktu operasi: Oriental Village – 24 jam; kedai – 10:00 – 19:00Alamat: Burau Bay, 07100Tel: +604 959 3099
#20. Pulau Singa Besar
Sumber: langkawi-info.com
Antara tarikan tersendiri Pulau Singa Besar ialah ia mempunyai tempat perlindungan hidupan liar seperti burung helang, monyet, kancil, burung enggang, ular dan burung merak.
Anda boleh tengok sendiri dan memberi makan haiwan-haiwan ini di Pulau Singa Besar ini tau. Walaupun namanya sebegitu, singa tidak termasuk dalam kategori hidupan liar di sini ya.
Lokasi: 17km dari KuahHarga: RM80 – RM100 untuk separuh hari island-hopping tour, RM600 – RM900 untuk speedboat persendirian
Selain 20 tempat ini, banyak lagi tempat yang best di Langkawi untuk dilawati. Kalau plan percutian anda disusun dengan elok dan sistematik, pastinya anda berpeluang untuk ke pelbagai tempat yang menarik di Langkawi dan percutian anda pasti akan bermakna!


Ibu Ini Kongsikan Tips Agar Anak-anak Cepat Belajar Bahasa Inggeris

Membaca mempunyai pelbagai manfaat kepada anak-anak kita. Untuk mencapai kemahiran sesuatu bahasa, membaca adalah amalan yang amat dihargai yang harus dimulakan sejak kecil lagi. Penguasaan sesuatu bahasa dapat menyumbang kepada fokus dan mencapai objektif untuk mahir dalam sesuatu bahasa, terutamanya Bahasa Melayu dan Bahasa Inggeris.

Mama bernasib baik, Puan Hanis Athirah Rusli berkongsi cara-cara untuk cepat belajar bahasa Inggeris untuk semua Mama diluar sana!
Puan Hanis mengaku bahawa beliau bukanlah pakar dalam mengajar anak-anak tetapi beliau boleh kongsikan tips-tips supaya anak-anak Mama lebih mahir membaca dalam Bahasa Inggeris.
6 Tips Untuk Cepat Membaca

#1 Biasakan Anak Dengan Buku
Sebelum memulakan apa-apa aktiviti, Mama harus biasakan anak-anak dengan buku cerita terlebih dahulu. Ini dapat diterapkan dengan Bedtime story ataupun Read Aloud.
Dengan dua aktiviti ini, anak Mama akan lebih biasakan diri dengan buku dan tidak janggal dengan apa-apa buku. Tambahan pula, anak Mama dapat mempelajari perkataan baru serta menguasai cara sebutan yang betul. Antara contoh buku yang boleh anak Mama baca adalah, set English Graded Reading Package yang mempunyai ayat pendek serta memudahkan pembacaan dan pemahaman secara beransur-ansur untuk pembacanya.

#2 Aktiviti Membaca Menyeronokkan
Anak Mama mesti bosan kan kalau membaca sahaja? Mama boleh selitkan aktiviti yang menyeronokkan bagi mereka. Antaranya adalah menyanyi, bercerita dan bermain.
Cara lain adalah untuk menggunakan barang kitar semula seperti kotak untuk membantu proses membaca mereka. Selain itu, boleh juga mereka menggunakan playdoh untuk membentuk huruf-huruf yang mereka pelajari.
#3 Gunakan Buku Belajar Membaca Yang Berkesan
Sumber: Awal Education
Tidak dinafikan banyak buku diluar sana claim mudah untuk pembelajaran anak-anak. Puan Hanis mencadangkan untuk memberi anak-anak buku I Can Read oleh Awal.
Buku ini dapat membantu anak-anak cepat membaca kerana ia menggunakan konsep penekanan, kesedaran fonemik dan kata kunci. Secara amnya, ia memudahkan proses pembacaan anak-anak.
Buku yang dibaca dapat membantu anak-anak belajar bunyi asas seperti vokal, konsonan, berbeza melalui beberapa kata kunci yang mudah dihafal.
#4 Gunakan Teknik Nyanyian Untuk Mantapkan Lagi Pemahaman Anak-Anak
Menjadi kebiasaan kanak-kanak lebih gemar mendengar lagu untuk menghafal sesuatu perkataan. Mereka berlatih dengan mengikut cara bacaan, bersama irama yang akan menjadi lebih mudah untuk pembacaan mereka. Dengan cara itu, anak-anak membaca sambil mengiringi muzik. Lama kelamaan, mereka akan terbiasa dengan membaca dengan nada yang biasa.
#5 Kukuhkan Pemahaman Anak Dengan Latihan Menulis Pengukuhan Dan Penggayaan
Membaca sahaja tidak dapat melancarkan pembacaan kanak-kanak namun dengan memberi buku latihan, anak-anak dapat menjadi kreatif dan kemudian menconteng, mewarna, menyalur, menyambung dan menyalin.
Dalam pakej I Can Read ini, ada 2 buku latihan untuk I Can Write. Selepas membaca, buku aktiviti ini dapat digunakan untuk aktiviti pengukuhan dan penggayaan. Di sini, ia dapat membantu anak-anak membaca dan menulis serta merangsangkan minda dan meningkatkan kemahiran berfikir anak-anak.
#6 Gunakan Permainan Pendidikan Untuk Hiburan Yang Bermanfaat
Pada zaman teknologi ini, terdapat pelbagai educational game dalam talian. Aplikasi di telefon juga dapat membuatkan anak-anak belajar sambil bermain. Oleh itu, sekali sekala boleh la Mama menggunakan kemudahan ini untuk mempercepatkan pembacaan anak-anak. Barulah mereka seronok membaca sambil bermain.
Macam mana Mama? Boleh follow tak petua-petua yang dikongsikan oleh puan Hanis ni? Harap-harap boleh jadi tauladan buat anak-anak Mama.  Semoga berjaya!


Inspirasi Bilik Tidur Anak Perempuan Yang Hot & Trendy, Terkini

Wah, excited sungguh bila bercakap tentang bilik tidur anak perempuan. Macam-macam idea dan impian yang terbayang dalam kepala Mama Siti ni. Kita tahu dah ada banyak perkongsian panduan tentang dekorasi bilik tidur anak perempuan di luar sana, kan.
Namun, kali ini Mama Siti mengambil peluang untuk mengupas daripada sudut yang sedikit berbeza berdasarkan perkembangan terkini dunia pendidikan anak-anak. Harap Mama semua suka membacanya dan berjaya mendapat informasi baru.
Ruang persendirian
Kita semua sedia maklum bahawa anak-anak perlukan satu ruang yang mereka boleh gunakan untuk aktiviti kendiri, berehat juga untuk menguruskan diri seperti menukar pakaian, memilih pakaian daripada almari yang sesuai dan sebagainya. Apatah lagi jika anak kita sudah bergelar gadis remaja, kan Mama?
Jadi sangat penting untuk kita menyusun atur dengan baik, walau seringkas apapun bilik tidur anak perempuan kita. Jangan lupa untuk libatkan anak perempuan Mama dalam proses ini, supaya mereka diberi peluang untuk memilih walau hanya daripada dua senarai yang kita telah tetapkan. Ini penting untuk memberi rasa puas hati atas ruang dan peluang untuk berdikari.
10 idea dekorasi bilik mengikut keperluan anak perempuan Mama
1. Bilik tidur kongsi bersama adik-beradik perempuan
Kadang kala kita ada kekangan ruang di dalam rumah dan kita meletakkan anak-anak perempuan di dalam satu bilik yang sama. Tak apa aja, Mama. Cuma penting untuk ibu bapa membuat ruangan persendirian untuk anak-anak walaupun mereka perlu berkongsi bilik.
Anak-anak sama macam kita yang dewasa ini memerlukan kawasan persendirian. Katil sendiri, meja belajar sendiri dan almari dengan bahagian kepunyaan sendiri. Ruangan peribadi ini akan membuatkan anak merasa selamat dan juga rasa dihargai.

Lihat kemasan yang ringkas begini dipisahkan dengan rak.

Contoh dekorasi katil dua tingkat untuk adik-beradik jika ruang tidak luas.

Kaedah dekorasi begini juga menjimatkan ruang. Boleh gantungkan langsir untuk memisahkan di kaki katil untuk ruang lebih peribadi.
Banyak info menarik di lawan sesawang IKEA ini mengenai susun atur untuk berkongsi bilik dengan adik beradik yang lain.
2. Bilik tidur gadis remaja
Usia gadis remaja biasanya sedang sibuk dengan mencari identiti sendiri. Seronok jika dapat duduk berbincang seperti sahabat dengan anak gadis remaja tentang ruangan bilik tidur, supaya susunan bilik tidur dan perabot adalah praktikal untuk kegunaan seorang remaja puteri.

Biasanya untuk gadis remaja, elemen penting selain katil dan almari adalah cermin. Mereka usia ini sangat pentingkan penampilan diri.

Jangan risau, lebih ringkas itu lebih baik. Gambar menunjukkan barangan utama di dalam bilik tidur anak perempuan termasuk meja belajar dan cermin.
3. Bilik tidur anak perempuan usia sekolah rendah
Usia ini biasanya anak-anak perempuan sangat sukakan semua benda berwarna merah jambu kan, Mama? Mama boleh cuba carikan set cadar, langsir, cat dinding dan kertas dinding berwarna merah jambu untuk menaikkan warnanya. Kedua-dua barang ini mudah untuk ditukar kemudian nanti apabila anak makin dewasa dan mula berubah citarasa.

Contoh dekorasi bilik tidur ini dengan mengecat dinding warna merah jambu. Walaupun perabot dan cadar berwarna tona berbeza, namun tetap nampak manisnya merah jambu terzahir di ruangan bilik ini.

Idea dekorasi katil kayu berbentuk rangka rumah ini juga semakin menjadi trend masa kini. Anak-anak seolah rasa lebih terlindung dengan merasakan seolah adanya bumbung di atas kepala.
4. Bilik bersaiz kecil
Ruang yang terhad tidak semestinya akan menghadkan idea dekorasi. Mama Siti kongsikan beberapa contoh dekorasi bilik saiz lebih kecil di bawah ini.

Bilik ini kelihatan memanjang dan kecil. Begitu kreatif susun aturnya.

Susun atur kelihatan begitu praktikal bagi ruang kecil.
5. Bilik dengan banyak ruang kabinet

Lihat ruang kabinet yang banyak ini dibina disekeliling meja. Meja belajar menjadi titik rujukan untuk mereka bentuk kabinet yang praktikal sekitarnya.

Ini pula contoh katil menjadi titik rujukan dan ruang kabinet dibina disekitarnya untuk menggunakan ruang secara maksimum.
6. Bilik tidur IKEA
IKEA sangat terkenal dengan perabot menarik dan kreatif. IKEA juga selalu menawarkan kelengkapan set bilik tidur anak yang kegunaan secara praktikalnya saling melengkapi. Ia juga seolah satu proses DIY bilik tidur kerana kita akan mix and match perabot-perabot yang ada.

Set bilik tidur anak perempuan versi IKEA. Produk IKEA barangannya memang banyak bertemakan warna putih. Kemudian Mama bolehlah tambahkan dekorasi tema bunga atau warna pastel.

Reka bentuk dalaman ini sangat sesuai untuk anak sekolah rendah, semua perabot masih mengikut saiz mereka yang lebih rendah. Ini akan membantu anak-anak berdikari tanpa perlu bergantung kepada Mama.
7. Bilik tidur sekaligus ruang bermain
Ibu bapa boleh menjimatkan penggunaan ruang dengan menjadikan bilik tidur anak juga sebagai tempat bermain, dan ia juga adalah trend moden masa kini. Tidak perlu tempat bermain yang lengkap dan canggih. Lesser is better. Anak-anak kurang rasa terlalu overwhelmed.

Lihat contoh bilik ini, hanya dengan meletakkan buaian telah merubah suasana dan memberi kepuasan kepada anak.

Antara barangan perabot IKEA yang boleh dijadikan kelengkapan bilik tidur sekaligus bilik bermain.
8. Bilik tidur dengan floor bed
Ada Mama yang punyai citarasa dengan gaya katil rendah atau tilam di lantai kerana ia kelihatan lebih cosy, mungkin boleh cuba lihat cadangan Mama Siti di bawah ini.

Antara contoh bilik tidur dengan reka bentuk dalaman tilam di lantai. Nampak begitu selesa sekali.

Cantik kan design yang ini, Mama? Pilihan konsep pelangi menceriakan suasana serta tambahan cermin dalam bilik yang membuatkan ruang kelihatan lebih luas.
9. Bilik tidur ala puteri raja
Ada anak-anak remaja yang sukakan kemasan ala bilik tidur puteri raja. Biasanya elemen perabot ala Inggeris akan menjadi penyumbang besar dekorasi. Mama boleh DIY untuk cari idea yang lebih menjimatkan kos seperti guna semula dan perbaharui perabot lama.
Elemen katil rangka besi putih dilengkapkan dengan hiasan kain lace dari atas siling sudah memadai untuk merubah suasana supaya bilik kelihatan princess-like.
10. Bilik dengan hiasan lampu
Seronok sebenarnya meletakkan elemen hiasan lampu yang kini murah serta pelbagai yang mudah didapati melalui laman membeli-belah seperti Shopee dan Lazada. Jika Mama mahu hiaskan dengan lampu menjalar, boleh pilih jenis lampu yang menggunakan bateri.

Antara gaya deko lain adalah meletakkan lampu menjalar pada rak dan perabot lain di dalam bilik tidur anak.
Tips tambahan pemilihan perabot yang sesuai untuk bilik tidur anak perempuan
Perabot adalah antara barang utama dalam bilik anak-anak yang mungkin kita tidak akan menukarnya dalam tempoh terdekat. Jadi pemerhatian perlu dibuat dahulu juga perbincangan dengan anak jika mereka sudah remaja.
Mungkin sudah banyak tips di luar sana jadi Mama Siti akan kongsikan beberapa tips lain yang penting untuk perhatian Mama.
Paling mudah adalah memilih perabot yang telah dilengkapi cermin sedia ada untuk penjimatan ruang dalam bilik tidur anak perempuan.
Bersesuaian dengan saiz dan usia anak-anak terutama bilik anak kecil supaya mereka boleh berdikari sendiri tanpa perlu mengharapkan bantuan ibu bapa.
Digalakkan untuk memilih perabot yang mempunyai sistem penstoran tambahan bagi menjimatkan penggunaan ruang, contohnya laci di bawah katil.
Boleh cuba gunakan loft bed frame, di atas adalah katil dan di bawah boleh disusun meja belajar atau dibuat tempat bermain.
Mama Siti harapkan konsep perkongsian Mama Siti tentang bilik tidur anak perempuan kali ini dengan sisi berbeza, dapat membantu Mama semua mendapat idea untuk deco dengan lebih praktikal. Selamat berdekorasi!


Bersalin Di Sekolah: Rakan Sekerja Kongsi Saat Satu Sekolah Menjadi ‘Bidan Terjun’

Baru-baru ini kita dikejutkan dengan perkongsian Puan Norazura Zikir. Di akaun Facebook-nya, beliau berkongsi tentang pengalaman yang tidak dapat dilupakan di sebuah sekolah iaitu SK Rantau Panjang. Siapa sangka satu warga sekolah menjadi ‘bidan terjun’ kepada rakan sekerja, Pembantu Pengurusan Murid (PPM) yang tiba-tiba datang rasa hendak bersalin, secara mengejut.
Mama Siti tercengang dengan peristiwa yang dikongsikan oleh Puan Norazura, rakan sekerja ibu yang bersalin. Memang kejadian yang luar biasa! Tahniah diucapkan daripada KelabMama!
Dalam keadaan kelam kabut yang dilalui oleh warga sekolah, semua yang terlibat mesti tidak sabar untuk menceritakan kejadian yang pasti kekal di memori ini! Ingatkan pergi kerja balik kerja sahaja, rupanya sempat menjadi ‘bidan terjun’ sebelum pulang ke rumah!
Kenangan Di Sekolah
Pengalaman berharga and takkan dapat lupa sampai bila2 hari ni buat semua warga SK Rantau Panjang.
Jadi bidan terjun beramai2 sambut PPM sis bersalin kat kelas prasekolah sis

Sis punya kelam kabut tak boleh nak bincang bila PPM sis bagitau dia rasa mcm nak bersalin…terus lari naik pejabat minta kerani call 999.
Kelas ‘bertukar’ Menjadi Wad Bersalin
Ambulans pulak lambat…PPM sis dah jerit-jerit tak tahan sakit…lepas tu air ketuban pulak dah pecah….memang tak boleh tunggu dah ni…dia kata baby nak keluar sangat dah….berlari sis n cikgu lain tanya satu sekolah siapa boleh sambut baby….sis tak berani
Mujur ada makcik guard and PT sis yang cool ni tolong…sis duduk sebelah bantu…memang berdebar bila tengok kepala baby dah keluar…mintak PPM try push, Alhamdulillah mudah sangat baby keluar.
Kredit: Facebook @Norazura Zikir
Tunggu ambulans and nurse sampai untuk potong tali pusat dan keluarkan uri…sementara tu kami mandikan and cuci baby…pakai je besen apa yg ada
Kredit: Facebook @Norazura Zikir
‘Bidan Terjun’ SK Rantau Panjang
Puas pujuk baby keluar kat hospital tapi dia nak jugak kat surat beranak tulis tempat lahir SK Rantau Panjang…tak sabar nak pergi sekolah…semoga membesar jadi anak yg pandai…we  you baby….ramai mak-mak angkat yang sambut dia hehe…cikgu-cikgu lelaki and guru besar pun kalut satu sekolah dah macam bini dia orang nak beranak hehe….semua tak sabar nak tengok baby…Alhamdulillah ustaz iqamahkan baby girl kami ni
Kredit: Facebook @Nurazura Zikir
Alhamdulillah yang penting bagi kami baby and mummy dia selamat…syukur Ya Allah.
Begitulah cerita Puan Nurazura dalam perkongsian di laman Facebook-nya.
Rakan-Rakan Turut Teruja
Post tersebut sudah memiliki 4.2 likes. Ia membuatkan rakan-rakan mereka hairan dan teruja dengan kelahiran bayi di sekolah tersebut. Tidak ketinggalan juga dengan ucapan orang ramai yang mendoakan kesejahteraan buat ibu dan anaknya.
 Kredit: Facebook @Norazura Zikir
Kredit: Facebook @Norazura Zikir
Siapa sangka akan melahirkan di tempat kerja sendiri kan? Warga sekolah pula tu yang tolong jadi bidan terjun, tolong iqamah serta mandikan bayi. Alhamdulillah dapat lahirkan anak dengan selamat dengan bantuan rakan sekerja. Pastinya ini kenangan yang indah dan tidak akan dilupakan oleh warga SK Rantau Panjang.
Sumber : Facebook Norazura Zikir
BACA JUGA DOA MUDAH BERSALIN UNTUK MAMA AMALKAN
Pesan Mama Siti
‘Kita hanya mampu merancang, DIA yang menentukan’ Ayat yang popular untuk situasi sebegini. Tidak sangka akan melahirkan anak di tempat kerja kan? Di sekolah dan disambut oleh rakan-rakan sekerja. Satu kenangan yang takkan dapat dilupakan sampai bila-bila. Syukur Alhamdulillah buat si ibu dan anak selamat semuanya. Selamat berpantang ibu!


Lahirnya si comel ke dunia, tentu para ibu dan bapa tertanya-tanya. Bilakah waktu yang sesuai untuk menamakan si comel? Bolehkah jika anda terus menamakannya atau harus tunggu hari-hari yang tertentu?
Ada yang mengatakan hari yang terbaik untuk memberi nama kepada bayi adalah hari ketujuh selepas kelahirannya. Betul ke?

Sumber: istockphoto
Menurut Mufti Wilayah Persekutuan, hukumnya adalah harus untuk memberikan nama kepada si comel pada waktu bila-bila pun sejurus selepas kelahirannya. Namun beliau lebih berat kepada pendapat waktu yang terbaik untuk menamakan si comel adalah pada hari kelahirannya.
60+ Pilihan Nama Anak Perempuan Huruf U Dalam Islam
Dalam Islam, banyak nama-nama anak perempuan yang indah yang boleh diberikan kepada si comel sebagai identiti diri dan doa untuk membentuk peribadinya.
Sumber: kelabmama.com
Antaranya adalah nama-nama yang bermula dengan huruf U. Jom, kita tengok senarai beberapa nama yang dipetik dari perkongsian Islamic Bulletin, Al Quranic, dan Mexico Documents ini:
‘Ulaa                                   = tinggi‘Ulayyaa                             = langit‘Umarah                             = srikandi pada zaman Rasulullah S.A.W.‘Urwah                                = singaUbab                                   = ombak, hujan lebatUbah                                   = bungaUbaidah                              = hamba TuhanUbayda                               = hamba perempuanUdoola                                = diadili dengan adilUdulah                                = adil, menghukum dengan betulUdzrah                                = halanganUfairah                               = pemberaniUgbaad                               = bunga rosUjala                                    = cahaya alamUjubah                                = sesuatu yang menghairankanUla                                       = yang tertinggi, paling atasUlema                                 = yang bijaksanaUlfa                                     = kemesraanUlfah                                   = persahabatan, keharmonian, kasih sayangUlfat                                    = persahabatan, keakraban, kasih sayangUima                                   = kebijaksanaanUlwiyat                               = keluhuranUlyaa                                   = lebih tinggi, paling tinggiUlya                                     = tinggi, terkemukaUmaimah                           = kata singkatan kepada perkataan ibu, UmmUmairah                             = nama panggilan isteri Rasulullah S.A.W.Umaiza                               = pandai, cantik dan mempunyai hati yang lembutUmamah                            = nama yang elokUmamah                            = nama isteri Ali Abi Talib dan cucu perempuan Rasulullah S.A.W.Umaymah                          = ibu mudaUmaynah                            = antara wanita terawal yang memeluk IslamUmayrah                            = nama panggilan isteri Rasulullah S.A.W.Umayyah                      = kekhalifahan umayyahUmduhah                      = perbutan terpujiUmm Kultsum              = nama puteri Rasulullah S.A.W.Umm ‘Umarah               = srikandi pada zaman Rasulullah S.A.W.Ummi                                  = seorang ibuUmmid                                = harapanUmmulkhair                       = ibu yang baikUmmu Habibah                = nama isteri Rasulullah S.A.W.Ummu Kultsum                 = nama puteri Rasulullah S.A.W.Ummu Salamah                = nama isteri Rasulullah S.A.W.Ummul Banin                    = nama isteri Ali Abi Talib R.A.Umnia                                 = hadiahUmniya                               = keinginan, harapan, kehendakUmniyah                             = pengharapan, aspirasiUmniyati                             = cita-citakuUmniyyatul                        = keinginan, harapan, kehendakUmrah                                 = penziarahan ke MekahUm Sa’id                             = nama isteri Ali Abi Talib R.A.Unaizah                              = nisbahUnaysah                             = mesra, senang untuk bercakap dan didampingiUnaza                                  = yang satu-satunyaUnsa                                    = perempuanUnsyudah                           = syair yang dilantunkanUrooj                                   = ketinggian, kejayaanUroosa                                = pengantin perempuan, kebahagiaanUrjuwanah                         = pohon yang kemerah-merahan, warna merah yang indahUrshia                                 = yang berada di langitUrwa                                   = sokongan, pegangan tanganUrwah                                 = sokongan, bantuanUrwahtul                            = sokongan, bantuanUsaimah                             = nama terdahulu dalam Bahasa ArabUshna                                  = gadis yang cantikUshta                                  = kebahagiaan yang berkekalan, sinaran cahayaUthailah                              = yang mulia hatinyaUzdah                                  = ada unsur kelebihannyaUzma                                   = paling hebat
Nama Anak Perempuan Huruf U
Sumber: istockphoto
Nama anak perempuan yang bermula dengan huruf U tidaklah banyak pilihannya. Diharapkan semoga para ibu dan bapa mendapat sedikit manfaat dan idea dari perkongsian ini.
Sentiasalah utamakan makna yang baik dalam pemilihan nama untuk si comel ya. Semoga nama yang dipilih akan membentuk peribadi si comel seindah maknanya.


Himpunan Nama Anak Lelaki Huruf Y Sebagai Panduan Bakal Ibu dan Bapa

Wah tak sabar rasanya kan Mama nak pilih nama anak sebelum melahirkan ini? Mama Siti bantu senaraikan nama anak lelaki huruf Y yang jarang sekali dijumpai menjadi pilihan Mama Papa. Senarainya pun terhad kali ini. Mama Siti cuba sehabis yang baik mengumpulkan semua nama anak bermula huruf Y bagi anak lelaki di sini untuk panduan Mama semua.

Panduan pemilihan nama dalam Islam
Sebelum itu Mama Siti kongsikan sedikit panduan pemilihan nama berdasarkan kitab Tarbiyatul Aulad karya Syeikh Abdullah Nasih Ulwan.
1. Elakkan nama yang terus merujuk kepada Allah
Mama harus perhatikan supaya tidak memberi nama anak yang secara langsung merujuk kepada Allah seperti nama Khaliq (pencipta). Mama digalakkan memberi nama yang lebih kepada maksud hamba Allah seperti Abdullah (hamba ALLAH), Abdul Rahman (hamba Allah yang Maha Pemurah), Abdul Rahim (hamba ALLAH yang Maha Mengasihani) dan sebagainya.
2. Jangan letakkan nama anak merujuk kepada hamba atau tuhan agama lain
Mama juga perlu waspada supaya tidak tersalah memberi nama anak yang merujuk kepada hamba atau tuhan dalam kepercayaan agama lain. Kerana sebagai orang Islam kita dilarang mengiktiraf kewujudan tuhan lain selain Allah.

3. Elakkan nama yang bermaksud terlampau
Mama perhatikan setiap nama, dan jauhkan pemilihan nama yang membawa makna melampau meskipun ia membawa makna yang baik seperti Khairunnisa iaitu sebaik-baik wanita.
4. Elakkan nama bermaksud buruk
Ramai Mama hari ini sudah mempunyai kesedaran tentang nama-nama yang biasa digunakan namun tidak membawa maksud yang baik. Antara contoh lain adalah nama anak yang membawa makna buruk seperti lemah dan sebagainya. Kerana nama adalah doa.
5. Elakkan nama tidak fitrah
Apakah maksud elakkan memberi nama anak yang membawa makna tidak selari dengan fitrah Islam? Iaitu nama yang membawa kepada peperangan dan sebagainya. Seperti nama Harb (peperangan dan keganasan).
6. Pilih nama tokoh Islam
Mama sangat digalakkan untuk memilih namaKeenam: Memilih nama tokoh hebat dalam sejarah Islam terdiri daripada sahabat Rasulullah SAW dan juga alim ulama yang berjuang menegakkan Islam. Mengambil nama dalam kalangan nabi dan rasul yang terdapat dalam al-Quran juga digalakkan.
7. Nama yang baik
Tidak semestinya semua nama anak mestilah berasal daripada bahasa Arab. Mama boleh sahaja memilih apa apa bahasa asalkan maksudnya membawa kebaikan dan tidak memalukan anak kita apabila dewasa nanti.
Nama anak lelaki huruf Y
Tak banyak nama anak lelaki bermula huruf Y yang Mama Siti dapat kumpulkan. Mama Siti cuba senaraikan yang terbaik supaya nama-nama yang Mama akan pilih nanti adalah berkualiti dan bermaksud baik.
Yaab – BerjayaYaafay – TinggiYaafir – PelukisYaaqut – DelimaYahya – Nama yang disebut dalam Al-quranYakta – UnikYamaan – DirahmatiYaala – Kemuliaan, tinggiYadiy – TanganYafat – KelebihanYafi ‘- Mulia, dihormati, tinggiYaariz – PenulisYaarub – Mahir bahasa arabYaasaj – Anak panahYaawer – PembantuYaazer – PenulisYajri – Mengalir, berlariYamam – MerpatiYa’mar – KehidupanYameen – Kanan, benaryameeni – Yang kananYamin – Yang berkatYareeq – TerangYaqeen – PastiYaqeez – Yang memberi perhatianYaqoot – Permata yang berhargaYa’qub – Nama seorang Nabi dalam Al-Quran, disebut 16 kali dalam Al-Quran. Kejayaan, pewarisYaquta – Sebiji batu permataYaqzan – Yang berwaspadaYar – Sahabat, temanYaroq – Putih, bijakYa’rub – Berbicara dgn bahasa ArabYaasiin – Ayat pertama surat yaasiinYas – BungaYasaal – Susunan bungaYasaman – Bunga Melor, simbolik wnagian indahYasar – Kemewahan, tidak susahYaseer – Mudah, dirahmati, kehidupan baikYashal – Memberi manfaat kepada orang lainYaslam – Yang selamat, berserahYassaar – Kekayaan, kemewahanYa’sub – Pemimpin kaumYasykur – BersyukurYatim – Yang sangat berharga, tidak bandingannyaYawar – Pengawal peribadiYazdan – Belas kasihanYaasir – Mudah, orang kanan, nama sahabatYazar – Nama sebuah tempatYazeed – Bertambah kebaikanYunus – Nama seorang nabi yang disebut dalam Al-QuranYusayri – KesenangankuYusr – Kelembutan dan mudahYusran – KesenanganYusri – Kekayaan, tidak memerlukan bantuan, mudahYusrullah – Mendapat kemudahan daripada AllahYusron – kemudahaanYusuf – Nama seorang nabi yang disebut 27 kali dalam Al-Quran, nama surah dalam Al-Quran
Nama yang biasa digunakan
Dalam senarai nama anak lelaki huruf Y di atas ini, ada nama-nama yang kerap digunakan seperti Yusuf, Yaakob dan Yunus iaitu nama-nama nabi yang disebut dalam Al-Quran. Mama perhatikan baik-baik senarai ini dan jika mahu gabungkan nama pastikan Mama cuba dapatkan nasihat ahli bahasa arab ya?

Jika Mama mahu melihat banyak lagi artikel mengenai nama-nama bayi ini Mama boleh rujuk terus di sini. Selamat memilih, semoga dijumpai nama yang terbaik!


Koleksi Nama Anak Lelaki Huruf U Yang Unik dan Bermakna

Memilih nama adalah antara momen indah sebagai seorang Mama yang sentiasa mahukan yang terbaik buat anak. Seperit manapun kehidupan, proses pemilihan nama menjadi satu kebahagiaan dalam diri. Kali ini, Mama Siti senaraikan nama anak lelaki huruf U untuk pilihan Mama semua.

Cari ejaan Arab bagi nama Arab
Mama Siti sangat suka mencari ejaan asal dalam bahasa Arab bagi nama-nama anak yang berasal daripada Al-Quran ataupun bahasa Arab, termasuk Mesir. Apabila dapat tahu ejaan Arabnya, terasa lebih seronok dan dapat memanggil dengan sebutan huruf sebenar.
Seperti huruf U inikan Mama, ada yang bermula daripada huruf ain dan ada juga bermula huruf alif yang berbaris depan. Tetapi keduanya membawa bunyi yang berbeza. Walaupun begitu sebenarnya dalam Islam tetap dimaafkan walau sebutan makhraj huruf Arabnya tidak tepat.

Senarai nama anak lelaki huruf U
Di bawah ini Mama Siti senaraikan nama anak lelaki bermula huruf U dengan campuran daripada Bahasa Arab, yang disebut dalam Al-Quran dan juga Bahasa Urdu.
Ubab- Gelombang, hujan lebat, rezekiUbad – Hamba Allah yang kuat ibadah dan taatUbadah – Rajin beribadahUbai – Panggilan kasih sayang untuk ayahUbaid – Hamba Allah, nama ramai sahabat Nabi Muhammad SAWUbaidah – Hamba Allah yang taatUbaidan – PenyembahanUbaidullah – Si kecil hamba AllahUbbad – Banyak ibadatUdai – Kumpulan kecil berperang melawan musuhUdail – Seorang yang adilUday – Yang meninggiUfai – Berani dan tidak gentarUfaq – Yang menyambungUfayriy – Yang beraniUhban – Lembut, baikUhdawi – PenjagaUfiyy – Yang pemaafUfnun – Yang baik hatiUhaid – JanjiUhayl – Yang manisUhee – JiwaUhdawi – Penjaga, yang melindungiUhud – Nama sebuah bukit di Madinah yang menyaksikan ramai syahidUjab – KekagumanUjaala – Yang terang bersinarUjeel – Cepat, pantasUjum – Benteng pertahananUkasyah – Sahabat nabi Muhammad SAW, labah-labahUkail – Pintar, pandaiUla – TinggiUlaamiy – Yang cerdasUlfat – Kasih sayangUlil Aidi – Yang mempunyai perbuatan-perbuatan yang besarUlil Amri – Pemerintah, pemimpin, ulamaUltah – BintangUlul Albab – Orang-orang yang berakal, para cendikiawanUlul Arham – Orang-orang yang mempunyai hubungan darahUlul Azmi – Orang-orang yang mempunyai keteguhan hatiUlul Fadhli – Orang-orang yang mempunyai kelebihanUlwan – Ketinggian, tinggi, jelasUlwiy- Yang lebih tinggiUmayd – HarapanUmayr – Putera kecilUmaijid – Sangat indahUmair – Kehidupan dan Panjang umur, juga nama sahabat Nabi Muhammad SAWUmairi – Kehidupan yang Panjang, Panjang umurUmaiyah – Sahabat Nabi Muhammad SAWUnays – Yang sopan, peramah dan lemah lembutUmran – KemakmuranUmron – Pembangunan, ramai pendudukUmaizar – Lelaki yang kuatUmamah – simbolik murah rezeki kerana menunjukkan 300 ekor untaUmar – Nama sahabat Nabi Muhammad SAW dan juga khalifah yang hebat, Yang memakmurkanUmara – Yang membina, yang menjagaUmarah – Nama orang duluUmayyah  – Seorang periwayat hadith Nabi Muhammad SAWUmed – Harapan dan kepercayaanUnal – Pejuang, semangat yang kuatUnsar – akar, elemen, peleraianUqaab – Helang, tajam matanya, pemburuUqayl – Yang bijakUqqal – Yang lebih bijakUraif – Bau yang indahUrfi – nama penyair popularUrdan – Nama yang baikUrfan – Kesabaran, kebaikanUrrab – Yang fasihUrwah – Yang menyokong, yang membantuUsaim – Yang melindungiUsaimin – Dari UthmanUshaim – Memelihara dari keburukanUshair – KawanUshara’ – PersaudaraanUsshaaq – Yang menyintaiUssyaaqa – Yang mencintaiUswah – Tauladan, contoh yang baikUsyair – Kawan, suamiUtaibah – Persimpangan lembahUthal – Nama gunungUthman – Nama sahabat Nabi Muhammad SAW dan juga khalifah ketiga.Utayb – KelembutanUtayf – Yang melihat dengan kasih sayang dan belas kasihanUtaiq – Pemurah, penuh kebaikanUtayk – Suci, baik dan muliaUtbah – Nama sahabat nabi Muhammad SAWUwaim – nama sahabat Nabi yang mengambil bahagian dalam perang BadarUwamir – Nama orang-orang dahuluUwaymir – Pemimpin kecilUwayn – Pendukung dan pembantuUwayz – Pengganti yang hilangUwaymir – Panjang kehidupanUwais – PemberianUwamir – Nama Orang dahuluUzair Nama sahabat nabi Muhammad SAWUzzam – SingaUzayb – Segar dna manis, air yang sejukUzair – Nama yang disebut dalam Al-QuranUzaiz – Kuat, muliaUzma – Terbaik

Gabungan nama dua perkataan
Adakah Mama bercadang untuk menggabungkan nama pilihan huruf U dengan nama-nama lain? Mama Siti tetap sarankan untuk merujuk ahli Bahasa Arab untuk mendapat nasihat gabungan nama-nama anak supaya maksudnya tepat dan kekal baik.
Kerana, bahasa Arab memang unik, apabila digabungkan kadangkala tatabahasanya berubah. Ia akan lebih indah jika duan ama yang digabungkan membawa kelancaran makna yang baik. Untuk rujukan Mama, klik di sini untuk membaca lebih banyak artikel tentang nama-nama pilihan buat bayi Mama. Selamat memilih!


Alisa, 2 Tahun, Kini Hanya Minum Susu Menggunakan Cawan Sahaja! Hanis Zalikha Kongsi Tips

Pada usia dua tahun, anak kedua kepada Hanis Zalikha dan Hairul Azreen iaitu Alisa Aisyah, tidak lagi menggunakan botol susu.
Pada awalnya ibu kepada Alisa mengatakan ia bukan mudah untuk memisahkan anaknya dengan botol susu. Tetapi dengan usaha yang konsisten, kini Alisa berjaya untuk tidak menggunakan botol susu. Alisa hanya menggunakan cawan sahaja untuk meminum susu.

Sumber: Oh My Media
Hanis Zalikha kongsikan tips dan prosesnya melalui satu Instagram post di akaun milik anak comelnya itu, @TheAlisaAisyah.
Tips Dari Mommynis
Mommynis nak share journey ni sebab lama tak sharing sini and banyak benda dah terlepas pastu terlupa terus. Alisa tak minum susu botol dah, dan dah tak bangun malam dah selama beberapa bulan.
Proses Bermula Dengan:
Minum susu botol siang dan malam. Pastu Mommy cakap “Alisa, we only drink milk at night ok. If you are thirsty we drink water, if you are hungry you must eat”. Merengek beberapa hari and done terima kenyataan.Minum susu botol malam sahaja, 2-3 kali semasa tidur. Pastu lampin dia bocor, kita kejut dia tidur, “Alisa look! This is what happened when you drink too much milk while sleeping! See all wet?!” Muka mamai dia macam oh no! Sejak itu, kalau dia merengek malam terus tepuk tapi never sua botol. Terpaksa consistent dengan apa kita cakap.Minum susu botol hanya untuk nak lelap tidur. Pastu ada satu ketika dia termuntah susu (sebab dia selsema berkahak), maka Mommy pun “Alisa, drinking milk from a bottle made you puke!”. Sejak dari tu offer susu dalam cawan sebelum dia tidur. Dan kalau dia nak susu bila-bila, bertegas tawarkan dia guna cawan.Kini minum susu hanya pakai cawan. Selera makan bertambah. Tidur nyenyak sehingga 7am.Dah tak minum susu botol? Baru boleh potty train bebila
Mommynis juga berpesan untuk selalu communicate cause and effect to your children. Selain itu, sentiasa terangkan sebab dan akibat satu-satu perkara. Anak-anak adalah bijak, mereka akan menghargai setiap keterangan yang diberi. Mommynis juga sangat prihatin untuk memberi tips ini kerana ramai yang bertanya kepadanya.
        View this post on Instagram            A post shared by Alisa Aisyah Hairul Azreen (@thealisaaisyah)
Tahniah Alisa! Kini tidak lagi memerlukan botol susu. Mama Siti pun gemar mengikuti panduan yang sering dikongsikan keluarga ini.
Sumber: Missmynah
Harap-harap dengan perkongsian ini, Mama juga berjaya untuk tidak menggunakan botol susu untuk si manja Mama lagi! Mama juga boleh lihat artikel ini untuk mencari formula yang sesuai untuk anak-anak Mama antara 1-3 tahun.
Mudah-mudahan perkongsian ini bermanfaat kepada Mama. Selamat mencuba!